qundao/data-zh-poetry huggingface dataset:
桂殿秋二首·其二
作者：龚自珍
朝代：清

惊觉后，月华浓。天风已度五更钟。此生欲问光明殿，知隔朱扃几万重。
桐君仙人招隐歌
作者：龚自珍
朝代：清
体裁：古风

春人昼梦梅花眠，醒闻杂佩声璆然。初疑三神山，影落窗户何娟娟。又疑三明星，灼灼飞下太乙船。三人皆隶桐君仙，山灵一谪今千年。胡不相逢桐江之滨理钓舷，又胡不采药桐山颠。乃买黄尘十丈之一廛，殳书大署庭之櫋。梅花九里移幽燕，毋乃望梅止渴梅所怜。过从谁欤客盈千，一客对之中悁悁。亦有幻境胸缠绵，心灵构造难贝宣。乃在具区之西，莫釐之北，大小龙渚相毗连。自名春人坞，楼台窈窕春无边。俛临太湖春水阔，仰见缥渺晴空悬。中间红梅七八九，轮囷古铁花如钱。两家息壤殊不远，江东浙东一棹堪洄沿。相嘲相慰亦有年，今朝笔底东风颠。请为莫釐龙女破颜曲，换我桐君仙人招隐篇。相蕲相祷春阳天，开帘送客一惝恍，帘外三日生春烟。
梦中作
作者：龚自珍
朝代：清
体裁：七言绝句

不是斯文掷笔骄，牵连姓氏本寥寥。夕阳忽下中原去，笑咏风花殿六朝。
梦中作四截句·其一
作者：龚自珍
朝代：清
体裁：七言绝句

抛却湖山一𥴦秋，人间无地署无愁。忽闻海水茫茫绿，自拜南东小子侯。
梦中作四截句·其三
作者：龚自珍
朝代：清
体裁：七言绝句

恩仇恩仇日苦短，鲁戈如麻天不管。宾客漂流半死生，此公又筑忘忧馆。
梦中作四截句·其四
作者：龚自珍
朝代：清
体裁：七言绝句

一例春潮污漫声，月明报有大珠生。紫皇难慰花迟暮，交与鸳鸯愬不平。
梦中作四绝句（之二）
作者：龚自珍
朝代：清
体裁：诗

黄金华发两飘萧，六九童心尚未消。叱起海红帘底月，四厢花影怒于潮。
梦中述愿作
作者：龚自珍
朝代：清
体裁：七言绝句

湖西一曲坠明珰，猎猎纱裙荷叶香。乞貌风鬟陪我坐，他身来作水仙王。
梦得“东海潮来月怒明”之句，醒，足成一诗 又成一诗 其二
作者：龚自珍
朝代：清
体裁：七言绝句

东海潮来月上弦，崆峒抚罢静诸天。西池一宴无消息，替管桃花五百年。
梦得“东海潮来月怒明”之句，醒，足成一诗·其一
作者：龚自珍
朝代：清

昙誓天人度有情，上元旌节过双成。西池酒罢龙娇语，东海潮来月怒明。梵史竣编增楮寿，花神宣敕赦词精。不知半夜归环佩，问是崆峒第几声。
梦玉人引
作者：龚自珍
朝代：清

一箫吹。琼栏月暖，锦云飞。十丈银河，挽来注向灵扉。月殿霞窗，动春空、仙籁参差。报道双成，乍搴了罗帏。陡然闻得，青凤下西池。奏记帘前，佩环听处依稀。不是人间话，何缘世上知。梦回处，摘春星、满把累累。
梦玉人引
作者：龚自珍
朝代：清
体裁：词

一箫吹。琼阑月暖，锦云飞。十丈银河，挽来注向灵扉。月殿霞窗，动春空、仙籁参差。报道双成，乍搴了罗帏。陡然闻得，青凤下西池。奏记帘前，佩环听处依稀。不是人间话，何缘世上知。梦回处，摘春星、满把累累。
梦芙蓉·本意
作者：龚自珍
朝代：清

背灯敧凤枕。见一珠秋弄，水裙风鬓。露华无力，飞下珊珊影。又微芒不定，月坠金波孤迥。小立空塘，怨红衣半卸，消受夜凉紧。脉脉鸳鸯暝正稳。乍莲房、粉坠惊初醒。香重烟轻，愁绝共幽映。五更魂魄冷。吟断锦云休讯。捐佩疑寒，更凌波恐湿，塘外晓风阵。
梦芙蓉·本意
作者：龚自珍
朝代：清
体裁：词

背灯敧凤枕。见一珠秋弄，水裙风鬓。露华无力，飞下珊珊影。又微芒不定，月坠金波孤迥。小立空塘，怨红衣半卸，消受夜凉紧。脉脉鸳鸯瞑正稳。乍莲房、粉坠惊初醒。香重烟轻，愁绝共幽映。五更魂魄冷。吟断锦云休讯。捐佩疑寒，更凌波恐湿，塘外晓风阵。
梦行云
作者：龚自珍
朝代：清

晓帏怯春冷。重帘下，眠未醒。休翻翠被，恐教人惊省。一枝艳艳文窗外，梨花凉弄影。唾华襟上，啼红枕上，悲欢事，留浅印。娇柔无语，倩人探心性。十分打叠情怀起，怕花愁月病。
歌哭
作者：龚自珍
朝代：清
体裁：七言绝句

阅历名场万态更，原非感慨为苍生。西邻吊罢东邻贺，歌哭前贤较有情。
歌筵有乞书扇者
作者：龚自珍
朝代：清
体裁：七言绝句

天教伪体领风花，一代人材有岁差。我论文章恕中晚，略工感慨是名家。
此游·其一
作者：龚自珍
朝代：清

此游好补前游罅，挥手云声浩不闻。两度山灵濡笔记，钱塘君访洞庭君。
此游·其三
作者：龚自珍
朝代：清

风意中流引，香烟在屿迟。悠扬闻杜若，仿佛邀蛾眉。白日憺明镜，春空飘彩旗。湖东一回首，万古长相思。
此游·其二
作者：龚自珍
朝代：清

舟到西山岸，寻幽迤逦斜。居然六七里，无境不烟霞。遂发石公寺，定过神女家。云和风静里，已度万梅花。
此游·其二
作者：龚自珍
朝代：清

舟到西山岸，寻幽迤逦斜。居然六七里，无境不烟霞。遂发石公寺，定过神女家。云和风静里，已度万梅花。风意中流引，香烟在屿迟。悠扬闻杜若，仿佛邀蛾眉。白日憺明镜，春空飘彩旗。湖东一回首，万古长相思。
水调歌头
作者：龚自珍
朝代：清

当局荐公起，清望益嵯峨。旌旗者番南下，百骑照涛波。帝念东南民瘼，一发牵之头动，亲问六州鹾。宾客故人喜，愁绪恐公多。公此去，令公喜，法如何。金钱少府百万，挽入鲁阳戈。公是登场鲍老，莫遣登场郭老，辩口尚悬河。猿鹤北山下，一任檄文过。
水调歌头
作者：龚自珍
朝代：清

落日万艘下，气象一何多。何人轻掷纱帽，帆影掠天过。鄃上通侯如彼，江左夷吾若此，不奈怒鲸何。挥手谢公等，径欲卧烟萝。当局者，问何似，此高歌。著书传满宾客，馀事貌渔蓑。贱子平生出处，虽则闲鸥野鹭，十五度黄河。面皱怕窥景，狂论亦消磨。
水调歌头
作者：龚自珍
朝代：清

风雨飒然至，竟日作清寒。我思芳草不见，忽忽感年华。忆昔追随日久，正把心魂相守，灯火四更天。高唱夜乌起，当作古人看。一枝榻，一炉茗，宛当前。几声草草休送，万古遂茫然。仙字蟫饥不食，故纸蝇钻不出，陈迹太辛酸。一掬大招泪，洒向暮云间。
水调歌头·寄徐二义尊大梁
作者：龚自珍
朝代：清

去日一以驶，来日故应难。故人天末不见，使我思华年。结客五陵英少，脱手黄金一笑，霹雳应弓弦。意气渺非昔，行役亦云艰。湖海事，感尘梦，变朱颜。空留一剑知己，夜夜铁花寒。更说风流小宋，凄绝白杨荒草，谁哭墓门田。游侣半生死，想见涕潺湲。
水龙吟
作者：龚自珍
朝代：清

君家花月笙歌，葛裙那许陪宵燕。啸如鲁柱，才如窦锦，遇如班扇。蓬鬓慵妆，蛾眉怕妒，天寒谁管。算平生已矣，春风一度，恩歇绝，何曾怨。一夕仓皇家变，抱琵琶、倾城都散。雍门琴碎，雀台香烬，西陵墓远。块土争还，芳魂永守，秋燐如电。忆史家、柱叔敖公，千载下，今重见。
水龙吟
作者：龚自珍
朝代：清

虎头燕颔书生，相逢细把家门说。乾隆丙午，鲸波不靖，凤山围急。愤气成神，大招不反，东瀛荡坼。便璇闺夜闭，影形相吊，髽子矮，秋灯碧。宛宛玉钗一股，四十年、寒光不蚀。微铿枕上，岂知中有，海天龙血。甲子吟钗，壬申以殉，钗飞吟歇。到而今，卷里钗声，如变徵，听还裂。
水龙吟·頠家绣山《听琴听箫图》
作者：龚自珍
朝代：清

红楼一角沈沈，那厢灯火秋娘院。露寒花重，愁多指涩，酒醒人远。蓦听离鸾，旋来泣凤，累人猜遍。有相思两字，呼之欲出，秋意裂，冰纹断。两下衷情低按。者沈吟、偿他凄怨。分明不是，山重水叠，几痕纱幔。六曲春星，二分明月，可怜齐转。把芳心整起，兜衾傍枕，倘能寻见。
汉朝儒生行
作者：龚自珍
朝代：清
体裁：古风

汉朝儒生不青紫，二十高名动都市。《易》通田何《书》欧阳，三十方补掌故史。门寒地远性傥荡，出门无阶媚天子。会当大河决酸枣，愿入薪楗三万矢。路逢绛灌拜马首，拜则槃辟人不喜。归来仰屋百喟生，箸书时时说神鬼。生不逢高皇骂儒冠，亦不遇灞陵轻少年。爱读《武皇传》，不遇武皇祠神仙。神仙解词赋，大人一奏凌云天。枕中黄金岂无药，更生误读淮王篇。自言汉家故事网罗尽，胸中语秘世莫传。略传将军之客数言耳，不惜钳我歌当筵。一歌使公惧，再歌使公悟，我歌无罪公无怒。汉朝西海如郡县，蒲萄天马年年见。匈奴左臂乌孙王，七译来同藁街宴。武昭以还国威壮，狗监鹰媒尽边将。出门攘臂攫牛羊，三载践更翻沮丧。三十六城一城反，都护上言请勤远。期门或怒或阴喜，喜者何心怒则愤。关西籍甚良家子，卅年久绾军符矣。不结椎埋儿，不长鸣珂里。声名自震大荒西，饮马昆崙荡海水。不共郅支生，愿逐楼兰死。上书初到公卿惊，共言将军宜典兵。麟生凤降岂有种，况乃一家中国犹弟兄。旌旗五道从天落，小印如斗大如斛。尽隶将军一臂呼，万人侧目千人诺。山西少年感生泣，羽林群儿各努力。共知汉主拔孤根，坐见孤根壮刘室。不知何姓小侯瞋，不知何客惎将军。将军内顾忽疑惧，功成定被他人分。不如自亲求自附，飞书请隶嫖姚部。上言乞禁兵，下言避贤路。笑比高皇十八侯，自居虫达曾无羞。此身愿爵关内老，黄金百斤聊可保。呜呼汉家旧事无人知，南军北军颇有私。北军似姑南似嫂，嫂疏姑戚群僮窥。可怜旧事无人信，门户千秋几时定。门户原非主上心，詄荡吾知汉皇圣。是时书到甘泉夜，荅诏裴褢未轻下。密问三公是与非，沮者不坚语中罢。庾词本冀公卿谅，末议微闻道涂骂。拙哉某将军，非火胡自焚。非蚕胡自缚，非虿胡自螫。有舌胡自挢，有臂胡自掣。军至矣，刺史迎，肥牛之腱万镬烹。军过矣，掠童女，马踏燕支贱如土。嬴家长城如一环，汉家长城衣带间。嬴家正为汉家用，坐见入关仍出关。入关马行疾，出关马无力。丞华厩里芝草稀，水衡金贱苦乏绝。卜式羊蹄尚无用，相如黄金定何益。珠厓可弃例弃之，夜过茂陵闻太息。汉家庙食果何人，未必卫霍无侪伦。酬金失侯亦有命，人生那用多苦辛，噫嚱人生那用长苦辛。勿向人间老，老阅风霜亦枯槁。千尺寒潭白日沈，将军之心如此深。后世读书者，毋向兰台寻。兰台能书汉朝事，不能尽书汉朝千百心，儒林丈人识此吟。
汉朝儒生行
作者：龚自珍
朝代：清

汉朝儒生不青紫，二十高名动都市。《易》通田何《书》欧阳，三十方补掌故史。门寒地远性傥荡，出门无阶媚天子。会当大河决酸枣，愿入薪楗三万矢。路逢绛灌拜马首，拜则槃辟人不喜。归来仰屋百喟生，著书时时说神鬼。生不逢高皇骂儒冠，亦不遇灞陵轻少年。爱读《武皇传》，不遇武皇祠神仙。神仙解词赋，《大人》一秦凌云天。枕中黄金岂无药，更生误读淮王篇。自言汉家故事网罗尽，胸中语秘世莫传。略传将军之客数言耳，不惜钳我歌当筵。一歌使公惧，再歌使公悟，我歌无罪公无怒。汉朝西海如郡县，蒲萄天马年年见。匈奴左臂乌孙王，七译来同藁街宴。武昭以还国威壮，狗监鹰媒尽边将。出门攘臂攫牛羊，三载践更翻沮丧。三十六城一城反，都护上言请勤远。期门或怒或阴喜，喜者何心怒则愤。关西籍甚良家子，卅年久绾军符矣。不结椎埋儿，不长鸣珂里。声名自震大荒西，饮马昆仑荡海水。不共郅支生，愿逐楼兰死。上书初到公卿惊，共言将军宜典丘。麟生凤降岂有种，况乃一家中国犹弟兄。旌旗五道从天落，小印如斗大如斛。尽隶将军一臂呼，万人侧目千人诺。山西少年感生泣，羽林群儿各努力。共知汉主拔孤根，坐见孤根壮刘室。不知何姓小侯瞋，不知何客惎将军。将军内顾忽疑惧，功成定被他人分。不如自亲求自附，飞书请隶嫖姚部。上言乞禁兵，下言避贤路。笑比高皇十八侯，自居虫达曾无羞。此身愿爵关内老，黄金百斤聊可保。呜呼！汉家旧事无人知，南军北军颇有私。北军似姑南似嫂，嫂疏姑戚群僮窥。可怜旧事无人信，门户千秋几时定。门户原非主上心，詄荡吾知汉皇圣。是时书到甘泉夜，答诏徘徊未轻下。密问三公是与非，沮者不坚语中罢。庾词本冀公卿谅，末议微闻道涂骂。拙哉某将军，非火胡自焚。非蚕胡自缚，非虿胡自螫。有舌胡自挢，有臂胡自掣。军至矣，刺史迎，肥牛之腱万镬烹。军过矣，掠童女，马踏燕支贱如土。嬴家长城如一环，汉家长城衣带间。嬴家正为汉家用，坐见入开仍出关。入关马行疾，出关马无力。丞华厩里芝草稀，水衡金贱苦乏绝。卜式羊蹄尚无用，相如黄金定何益。珠崖可弃例弃之，夜过茂陵闻太息。汉家庙食果何人，未必卫霍无侪伦。酹金失侯亦有命，人生那用多苦辛。噫嚱！人生那用长苦辛。勿向人间老，老阅风霜亦枯槁。千尺寒潭白日沈，将军之心如此深。后世读书者，毋向兰台寻。兰台能书汉朝事，不能尽书汉朝千百心，儒林丈人识此吟。
江城子
作者：龚自珍
朝代：清

不容红豆擅相思。谢芳姿。嫁多髭。长爪仙人，化去已多时。屏角迷藏帘畔景，留客罢，怪来迟。小窗梅雨浥空卮。掬芳蕤。播幽篱。疗可枯禅，难疗有情痴。各有伤心茶话在，各焙出，鬓边丝。
江城子
作者：龚自珍
朝代：清

假山修竹隐蒙茸。忒玲珑。似巫峰。竹外楼台、薄暝一重重。为数春星贪久立，苍藓上，印鞋弓。留仙裙褶晚来松。落花风。去匆匆。先把胭脂、染得玉笙红。此夜酒边词笔健，银烛焰，吐如虹。
江城子
作者：龚自珍
朝代：清
体裁：词

假山修竹隐蒙茸。忒玲珑。似巫峰。竹外楼台、薄暝一重重。为数春星贪久立，苍藓上，印鞋弓。留仙裙褶晚来松。落花风。去匆匆。先把胭脂、染得玉笙红。此夜酒边词笔健，银烛燄，吐如虹。
法曲献仙音
作者：龚自珍
朝代：清

蓝布衫儿，墨紬裙子，未要艳妆明抹。小小吴舠，山平水软，略昉鸱夷一舸。待月上，清风细，无眠傍人坐。倦无那。细商量、隐沦休错。年经小，料理五湖清妥。绕屋种梅花，折梅花、供佛供我。相鹤书成，又烦卿紬校灯火。笑平生清恙，闲话一番医可。
洞仙歌
作者：龚自珍
朝代：清

一梳春月，淡溶溶欲上，鸾尾云晴碧天扫。正文窗四扇，缥缈华空，晶艳艳，玉女明灯一笑。几番携手处，昙誓天边，寒绿深深帐纱悄。亲手采琼芝，著玉盘中，添香水、养花还小。见说道、仙家梦都无，便梦也如烟，晓凉欺觉。
洞仙歌
作者：龚自珍
朝代：清
体裁：词

一梳春月，澹溶溶欲上，鸾尾云晴碧天扫。正文窗四扇，缥缈华空，晶艳艳，玉女明灯一笑。几番携手处，昙誓天边，寒绿深深帐纱悄。亲手采琼芝，著玉盘中，添香水、养花还小。见说道、仙家梦都无，便梦也如烟，晓凉欺觉。
洞仙歌
作者：龚自珍
朝代：清

平生有恨，自酸酸楚楚。十五年来梦中绪。是纱衣天气，帘卷斜阳，相见了、有阵疏疏微雨。临风针线净，爱惜馀明，抹丽鬘低倚当户。庭果熟枇杷，亲蘸糖霜，消受彻、甘凉心腑。索归去、依侬梦儿寻，怕不似儿时，那般庭宇。
洞仙歌
作者：龚自珍
朝代：清
体裁：词

平生有恨，自酸酸楚楚。十五年来梦中绪。是纱衣天气，帘捲斜阳，相见了、有阵疏疏微雨。临风针线净，爱惜馀明，抹丽鬘低倚当户。庭果熟枇杷，亲蘸糖霜，消受彻、甘凉心腑。索归去、依侬梦儿寻，怕不似儿时，那般庭宇。
洞仙歌
作者：龚自珍
朝代：清

江东猿鹤，识人间花事。十丈辛夷著花未。忆春分尚早，梅信才完，花开了、狂蝶痴莺都睡。此花开近处，不是朱楼，杰阁三层绝依倚。高与玉山齐，露下遥天，定敕令、井桃回避。又七载、低颜软尘红，向金马词场，讯他荣悴。
洞仙歌
作者：龚自珍
朝代：清

轻寒漠漠，又杏花天气。卸了吴棉薄纨腻。把花魂细绾，月梦低敲，闲谱得、十叠新词堪记。番番圆艳约，春事迷人，絮影风光太消碎。小病不胜春，懒想秾愁，拚略受、情多风味。又银烛、传来劝笺愁，看比玉能红，比箫能脆。
洞仙歌
作者：龚自珍
朝代：清

香车枉顾，记临风一面，赠与琅玕簇如箭。奈西风信早，北地寒多，埋没了、弹指芳华如电。琴边空想像，陈迹难寻，谁料焦桐有人荐。甘受灶丁怜，紫玉无言，惭愧煞、主人相见。只未必、香魂夜归来，诉月下重逢，三生清怨。
洞仙歌·鄠缬鸾巢录别
作者：龚自珍
朝代：清

高楼灯火，已四更天气。吴语喁喁也嫌碎。者新居颇好，旧恨堪销，壶漏尽、侬待整帆行矣。从今梳洗罢，收拾筝箫，匀出工夫学书字。鸩鸟倘欺鸾，第一难防，须嘱咐、莺媒回避。只此际、萧郎放心行，向水驿寻灯，山程倚辔。
浣溪沙
作者：龚自珍
朝代：清

春倦如云不自持。起书花叶畏人知。斜阳倭妥绣帘垂。凤约倥偬难解恨，莺期懊恼莫填词。泪痕红上海棠枝。
浣溪沙二首
作者：龚自珍
朝代：清

香雾无情作薄寒。银灯吹处气如兰。凭肩人爱夜阑珊。花语绿窗凉月听，云敧文枕画鸾看。钏声微戛梦儿难。凤胫灯青香篆寒。寻思脉脉未成眠。敧鬟沈坐溜犀钿。一帧梅花红似酒，半庭春月暖于烟，红阑干外夜阑珊。
浣溪沙二首·其一
作者：龚自珍
朝代：清

香雾无情作薄寒。银灯吹处气如兰。凭肩人爱夜阑珊。花语绿窗凉月听，云敧文枕画鸾看。钏声微戛梦儿难。
浣溪沙二首·其一
作者：龚自珍
朝代：清
体裁：词

香雾无情作薄寒。银灯吹处气如兰。凭肩人爱夜阑珊。花语绿窗凉月听，云欹文枕画鸾看。钏声微戛梦儿难。
浣溪沙二首·其二
作者：龚自珍
朝代：清

凤胫灯青香篆寒。寻思脉脉未成眠。敧鬟沈坐溜犀钿。一帧梅花红似酒，半庭春月暖于烟，红阑干外夜阑珊。
浣溪沙二首·其二
作者：龚自珍
朝代：清
体裁：词

凤胫灯青香篆寒。寻思脉脉未成眠。欹鬟沈坐溜犀钿。一帧梅花红似酒，半庭春月暖于烟，红阑干外夜阑珊。
浪淘沙·写梦
作者：龚自珍
朝代：清
体裁：词

好梦最难留。吹过仙洲。寻思依样到心头。去也无踪寻也惯，一桁红楼。中有话绸缪。灯火帘钩。是仙是幻是温柔。独自凄凉还自遣，自制离愁。
浪淘沙·写梦
作者：龚自珍
朝代：清
体裁：词

好梦最难留，吹过仙洲。寻思依样到心头。去也无踪寻也惯，一桁红楼。中有话绸缪，灯火帘钩。是仙是幻是温柔。独自凄凉还自遣，自制离愁。
浪淘沙·映愿
作者：龚自珍
朝代：清

云外起朱楼。缥缈清幽。笛声叫破五湖秋。整我图书三万轴，同上兰舟。镜槛与香篝。雅憺温柔。替侬好好上帘钩。湖水湖风凉不管，看汝梳头。
浪淘沙·有寄
作者：龚自珍
朝代：清

别梦醒天涯。怊怅年华。怀人无奈碧云遮。我自低迷思锦瑟，谁怨琵琶。小字记休差。年经些些。苏州花月是儿家。紫杜红兰闲掐遍，何处蘋花。
浪淘沙·舟中夜起
作者：龚自珍
朝代：清

幽梦四更醒。欸乃声停。吴天月落半江阴。蓦地横吹三孔笛，聘取湘灵。螺髻锁娉婷。烟雾青青。看他潮长又潮平。香草美人吟未了，防有蛟听。
浪淘沙·饼梦
作者：龚自珍
朝代：清

好梦最难留。吹过仙洲。寻思依样到心头。去也无踪寻也惯，一桁红楼。中有话绸缪。灯火帘钩。是仙是幻是温柔。独自凄凉还自遗，自制离愁。
海棠
作者：龚自珍
朝代：清

黄金华发两飘萧，六九童心尚未消。化起海红帘底月，西厢花影怒广潮。
清平乐
作者：龚自珍
朝代：清

垂杨近远。玉鞚行来缓。三里春风韦曲岸。目断那人庭院。驻鞭独自思惟。撩人历乱花飞。日暮春心怊怅，可能纫佩同归。
清平乐
作者：龚自珍
朝代：清

芙蓉老去。没个销魂处。今雨不来来旧雨。心与亭台俱古。青溪一曲盘桓。粥鱼茶板荒寒。多谢画师慰我，红妆打桨同还。
清平乐
作者：龚自珍
朝代：清

黄尘扑面。寒了盟鸥愿。问我名场谁教见。冷抱寒陵一片。别来容易经秋。吴天清梦悠悠。梦到一湾渔火，西山香雪归舟。
清平乐·頠胡鱼门《居山卷子》
作者：龚自珍
朝代：清

东南词赋。屈指尊前数。雨打风吹潮卷去。依旧能狂只汝。叩君画里禅关。忆侬梦里烟鬟。何日两枝玉笛，双双吹入春山。
清平乐·頠胡鱼门《居山卷子》
作者：龚自珍
朝代：清
体裁：词

东南词赋。屈指尊前数。雨打风吹潮捲去。依旧能狂只汝。叩君画里禅关。忆侬梦里烟鬟。何日两枝玉笛，双双吹入春山。
清平乐二首
作者：龚自珍
朝代：清

人天辛苦。恩怨谁为主。几点枇杷花下雨。葬送一春心绪。梦中月射啼痕。卷中灯灺诗痕。一样嫦娥瞧见，问他谁冷谁温。万千名士。慰我伤谗意。怜我平生无好计。剑侠千年已矣。西溪西去烟霞。茅庵小有梅花。绣佛长斋早早，忏渠燕子无家。
清平乐二首·其一
作者：龚自珍
朝代：清

人天辛苦。恩怨谁为主。几点枇杷花下雨。葬送一春心绪。梦中月射啼痕。卷中灯灺诗痕。一样嫦娥瞧见，问他谁冷谁温。
清平乐二首·其二
作者：龚自珍
朝代：清

万千名士。慰我伤谗意。怜我平生无好计。剑侠千年已矣。西溪西去烟霞。茅庵小有梅花。绣佛长斋早早，忏渠燕子无家。
湘月
作者：龚自珍
朝代：清

勾留几日，把六朝俊语，取次听熟。只说西洲清怨极，谁分者般秾福。北海琴尊，东山弦管，小部泠泠曲。昨宵梦里，画屏犹自银烛。别后小有清吟，都无狂醉，冷煞闲官阁。看取萧萧鸾尾影，翠袖天寒同宿。铁笛吹残，瑶笺谱剩，料得怜幽独。一枝赠我，安排早有金屋。
湘月
作者：龚自珍
朝代：清
体裁：词

句留几日，把六朝俊语，取次听熟。只说西洲清怨极，谁分者般秾福。北海琴尊，东山弦管，小部泠泠曲。昨宵梦里，画屏犹自银烛。别后小有清吟，都无狂醉，冷煞闲官阁。看取萧萧鸾尾影，翠袖天寒同宿。铁笛吹残，瑶笺谱剩，料得怜幽独。一枝赠我，安排早有金屋。
湘月
作者：龚自珍
朝代：清

天风吹我，堕湖山一角，果然清丽。曾是东华生小客，回首苍茫无际。屠狗功名，雕龙文卷，岂是平生意。乡亲苏小，定应笑我非计。才见一抹斜阳，半堤芳草，顿惹清愁起。罗袜音尘何处觅，渺渺予怀孤寄。怨去吹箫，狂来说剑，两样消魂味。两般春梦，舻声荡入云水。
湘月
作者：龚自珍
朝代：清
体裁：词

天风吹我，堕湖山一角，果然清丽。曾是东华生小客，回首苍茫无际。屠狗功名，雕龙文卷，岂是平生意。乡亲苏小，定应笑我非计。
才见一抹斜阳，半堤香草，顿惹清愁起。罗袜音尘何处觅，渺渺予怀孤寄。怨去吹箫，狂来说剑，两样销魂味。两般春梦，橹声荡入云水。
湘月·天风吹我
作者：龚自珍
朝代：清

壬申夏泛舟西湖，述怀有赋，时予别杭州盖十年矣天风吹我，堕湖山一角，果然清丽。曾是东华生小客，回首苍茫无际。屠狗功名，雕龙文卷，岂是平生意？乡亲苏小，定应笑我非计。才见一抹斜阳，半堤香草，顿惹清愁起。罗袜音尘何处觅，渺渺予怀孤寄。怨去吹箫，狂来说剑，两样销魂味。两般春梦，橹声荡入云水。
湘月·戌春泛舟西湖赋此
作者：龚自珍
朝代：清

湖云如梦，记前年此地，垂杨系马。一抹春山螺子黛，对我轻颦姚冶。苏小魂香，钱王气短，俊笔连朝写。乡邦如此，几人名姓传者。平生沈俊如侬，前贤倘作，有臂和谁把。问取山灵浑不语，且自徘徊其下。幽草黏天，绿荫送客，冉冉将初夏。流光容易，暂时著意潇洒。
满江红·代家大人题苏刑部寒山奉使卷子
作者：龚自珍
朝代：清

草白云黄，壁立起，塞山青陡。谁貌取、书生骨相，健儿身手。地拱龙兴犄角壮，时清鹭斥消烽久。仗征人，笛里叫春回，歌杨柳。飞鸿去，泥踪旧。奇文在，佳儿守。问摩挲三五，龙泉在否。我亦高秋三扈跸，穹庐落日鞭丝骤。对西风，挂起北征图，沾双袖。
漫感
作者：龚自珍
朝代：清
体裁：七言绝句

绝域从军计惘然，东南幽恨满词笺。一箫一剑平生意，负尽狂名十五年。
点绛唇
作者：龚自珍
朝代：清

日落花梢，恹恹春倦何时省。纱窗又暝。黄月濛濛影。没个商量，除是和愁等。罗衣冷。香阶红阵。燕子归期定。
点绛唇
作者：龚自珍
朝代：清
体裁：词

日落花梢，恹恹春倦何时省。纱窗又瞑。黄月濛濛影。没个商量，除是和愁等。罗衣冷。香阶红阵。燕子归期定。
点绛唇·十月二日马上作
作者：龚自珍
朝代：清
体裁：词

一帽红尘，行来韦杜人家北。满城风色，漠漠楼台隔。目送飞鸿，景入长天灭。关山绝，乱云千叠，江北江南雪。
点绛唇·攠记四月之游
作者：龚自珍
朝代：清

典却珠钗，高楼特启樱桃宴。江风吹楝。恰喜鲥鱼荐。不许偎红，只许深杯劝。窗三面。推开一扇。故使雏鬟见。
烬馀破簏中获书数十册皆慈泽也书其尾
作者：龚自珍
朝代：清
体裁：五言律诗

欲溯百忧始，残书乱一堆。青灯尔何寿，卅载影霏微。乍读慈容在，长吟故我非。收魂天未许，噩梦夜仍飞。
猛忆
作者：龚自珍
朝代：清
体裁：七言绝句

狂胪文献耗中年，亦是今生后起缘。猛忆儿时心力异，一灯红接混茫前。
瑶华·挠双成画像
作者：龚自珍
朝代：清

云英嫁了，弄玉归来，向翠楼琼户。虚无万叠，试问取、金阙西厢何处。容华绝代，是王母、前头人数。看紫衣、仙佩非耶，汉殿夜凉归去。低鬟小按霓裳，唱月底仙声，记否亲遇。霞宫侍宴，浑忘了、听水听风前度。天青海碧，也只合、其中小住。笑人间、儿女聪明，倒写成双名字。
瑶台第一层
作者：龚自珍
朝代：清

无分同生偏共死，天长恨较长。风灾不到，月明难晓，昙誓天旁。偶然沦谪处，感俊语小玉聪狂。人间世，便居然愿作，长命鸳鸯。幽香。兰言半枕，欢期抵过八千场。今生已矣，玉钗鬟卸，翠钏肌凉。赖红巾入梦，梦里说、别有仙乡。渺何方。向琼楼翠宇，万古携将。
生查子·又即事一首
作者：龚自珍
朝代：清

关了绿窗纱，松了湘裙衩。言病复言愁，絮絮云屏下。我已厌言愁，不理伤心话。翻愿得娇嗔，故惹莺喉骂。
百字令
作者：龚自珍
朝代：清

江郎未老，尚追陪彩笔，多情俊侣。禁苑山光天尺五，西北朱甍无数。珂佩晨闲，文章秋横，祓禊西山雨。尊前酹起，茶陵来和诗句。猛记旧约湖山，长湾消夏，一舸寻幽去。裙褶留仙无处问，瑟瑟秋荷南浦。易稳鸥眠，难消虹气，且合词场住。桥名相似，吟鞭醉失归路。
百字令
作者：龚自珍
朝代：清

龙华劫换，问何人料理，断金零粉。五万春花如梦过，难遣些些春恨。帐亸春宵，枕敧红玉，中有沧桑影。定山堂畔，白头可照明镜。记得肠断江南，花飞两岸，老去才还尽。何不绛云楼下去，同礼空王钟磬。青史闲看，红妆浅拜，回护吾宗肯。漳江一传，心头蓦地来省。
百字令·苏州晤归夫人佩珊索题其集
作者：龚自珍
朝代：清

扬帆十日，正天风吹绿，江南万树。遥望灵岩山下气，识有仙才人住。一代词清，十年心折，闺阁无前古。兰霏玉映，风神消我尘土。人生才命相妨，男儿女士，历历俱堪数。眼底云萍才合处，又道伤心羁旅。南国评花，西湖吊旧，东海趋庭去。红妆白也，逢人夸说亲睹。
百字令·苏州晤归夫人佩珊索题其集
作者：龚自珍
朝代：清
体裁：词

扬帆十日，正天风吹绿，江南万树。遥望灵岩山下气，识有仙才人住。一代词清，十年心折，闺阁无前古。兰霏玉映，风神消我尘土。人生才命相妨，男儿女士，历历俱堪数。眼底云萍才合处，又道伤心羁旅。南国评花，西湖吊旧，东海趋庭去。红妆白也，逢人誇说亲睹。
百字令·锠腢大琴南
作者：龚自珍
朝代：清

深情似海，问相逢初度，是何年纪。依约而今还记取，不是前生夙世。放学花前，题诗石上，春水园亭里。逢君一笑，人间无此欢喜。无奈苍狗看云，红羊数劫，惘惘休提起。客气渐多真气少，汩没心灵何已。千古声名，百年担负，事事违初意。心头阁住，儿时那种情味。
盟鸥馆联
作者：龚自珍
朝代：清
体裁：联

别馆署盟鸥，列两行玉佩珠帘，幻出空中楼阁；新巢容社燕，约几个晨星旧雨，来寻梦里家山。
祭程大理于城西古寺而哭之·其一
作者：龚自珍
朝代：清
体裁：古风

忆昔先皇已未年，家公与公相后先。家公肃肃公跌宕，斜街老屋长嬴天。闺中名德绝天下，鸣琴说诗锵佩瑱。卅年父执朝士尽，回首髫丱中悁悁。
祭程大理于城西古寺而哭之·其三
作者：龚自珍
朝代：清
体裁：古风

北斗真人返大荒，彭铿史佚来趋跄。借书不与上天去，天上定有千缥缃。天上岂无一尊酒，为我降假僚友旁。掌故虽徂元气在，仰窥七曜森光芒。
祭程大理于城西古寺而哭之·其二
作者：龚自珍
朝代：清
体裁：古风

姬刘皆世太史氏，公乃崛起孤根中。公才什伯古太史，曰邦有献献有宗。英文钜武郁浩汹，天图地碣森巃嵷。贱子不文复不达，愧彼后哲称程龚。
秋夜花游
作者：龚自珍
朝代：清

海棠与江蓠，同艳异今古。我折江蓠花，间以海棠妩。狂呼红烛来，照见花双开。恨不称花意，踟蹰清酒杯。酒杯清复深，秋士多春心。且遣秋花妒，毋令秋魄沈。云何学年少，四座花齐笑。踯躅取鸣琴，弹琴置当抱。灵雨忽滂沱，仙真窗外过。云中君至否，不敢问星娥。
秋心
作者：龚自珍
朝代：清

秋心如海复如潮，惟有秋魂不可招。漠漠郁金香在臂，亭亭古玉佩当腰。气寒西北何人剑，声满东南几处箫。一川星斗烂无数，长天一月坠林梢。
秋心三首
作者：龚自珍
朝代：清

其一秋心如海复如潮，但有秋魂不可招。漠漠郁金香在臂，亭亭古玉佩当腰。气寒西北何人剑，声满东南几处箫。斗大明星烂无数，长天一月坠林梢。其二忽筮一官来阙下，众中俯仰不材身。新知触眼春云过，老辈填胸夜雨沦。天问有灵难置对，阴符无效勿虚陈。晓来客籍差夸富，无数湘南剑外民。其三我所思兮在何所，胸中灵气欲成云。槎通碧汉无多路，土蚀寒花又此坟。某水某山埋姓氏，一钗一佩断知闻。起看历历楼台外，窈窕秋星或是君。
秋心三首·其一
作者：龚自珍
朝代：清
体裁：七言律诗

秋心如海复如潮，但有秋魂不可招。漠漠郁金香在臂，亭亭古玉佩当腰。气寒西北何人剑，声满东南几处箫。斗大明星烂无数，长天一月坠林梢。
秋心三首·其三
作者：龚自珍
朝代：清
体裁：七言律诗

我所思兮在何处，胸中灵气欲成云。槎通碧汉无多路，土蚀寒花又此坟。某水某山迷姓氏，一钗一佩断知闻。起看历历楼台外，窈窕秋星或是君。
秋心三首·其二
作者：龚自珍
朝代：清
体裁：七言律诗

忽筮一官来阙下，众中俛仰不材身。新知触眼春云过，老辈填胸夜雨沦。天问有灵难置对，阴符无效勿虚陈。晓来客籍差夸富，无数湘南剑外民。
端正好
作者：龚自珍
朝代：清

数年华闲中黯黯。记不起、谁思谁怨。金炉香袅昼沈沈，并叠作，闲愁片。月明花满天如愿。也终有、酒阑灯散。不如被冷更香销，独自去，思千遍。
紫云回三叠
作者：龚自珍
朝代：清

安香舞罢杜兰催，水瑟冰敖各费才。别有伤心听不得，珠帘一曲《紫云回》。神仙眷属几生修，小妹承恩阿姊愁。宫扇已遮帘已下，痴心还伫殿东头。上清丹箓姓名讹，好梦留仙夜夜多。争似芳魂惊觉早，天鸡不曙渡银河。
紫云回三叠·其一
作者：龚自珍
朝代：清

安香舞罢杜兰催，水瑟冰敖各费才。别有伤心听不得，珠帘一曲《紫云回》。
紫云回三叠·其三
作者：龚自珍
朝代：清

上清丹箓姓名讹，好梦留仙夜夜多。争似芳魂惊觉早，天鸡不曙渡银河。
紫云回三叠·其二
作者：龚自珍
朝代：清

神仙眷属几生修，小妹承恩阿姊愁。宫扇已遮帘已下，痴心还伫殿东头。
纪游
作者：龚自珍
朝代：清
体裁：古风

春小兰气淳，湖空月华出。未可通微波，相将踏幽石。一亭复一亭，亭中乍曛黑。千春几辈来，何况婵媛客。离离梅绽蕊，皎皎鹤梳翮。鹤性忽然驯，梅枝未忍折。并坐恋湖光，双行避苏迹。低睐有谁窥，小语略闻息。须臾四无人，颜弱未工热。安知此须臾，非隶仙灵籍。侍儿各寻芳，自荐到扶掖。光景不少留，群山媚暝色。城闉催上灯，香舆伫烟陌。温温怀肯忘，暧暧眴靡及。祗愁洞房中，馀寒在鸳屧。
绮寮怨
作者：龚自珍
朝代：清

一榻茶烟午寂，落花天易阴。何人向、花外吹箫，惹清梦、飞出幽林。江东俊游今倦，被怨曲、拨起情怎禁。种闲愁，容易生苗，怕红豆，绿芜春又深。人去休操断琴。他生何许，此生有约难寻。烟锁登临。门巷昼沉沉。天涯美人憔悴，云水外，定伤心。伤心怕吟。要消遣除听、千偈音。
美人
作者：龚自珍
朝代：清
体裁：七言绝句

美人清妙遗九州，独居云外之高楼。春来不学空房怨，但折梨花照暮愁。
能令公少年行
作者：龚自珍
朝代：清
体裁：古风

蹉跎虖公，公今言愁愁无终。公毋哀吟，娅姹声沈空。酌我五石云母钟，我能令公颜丹鬓绿而与年少争光风。听我歌此胜丝桐，貂毫署年年甫中。箸书先成不朽功，名惊四海如云龙。攫挐不定光影同，徵文考献陈礼容。饮酒结客横才锋，逃禅一意皈宗风。惜哉幽情丽想销难空，拂衣行矣如奔虹。太湖西去青青峰，一楼初上一阁逢。玉箫金琯东山东，美人十五如花秾。湖波如镜能照容，山痕宛宛能助长眉丰。一索钿盒知心同，再索班管知才工。珠明玉煖春朦胧，吴歈楚词兼国风。深吟浅吟态不同，千篇背尽灯玲珑。有时言寻缥渺之孤踪，春山不妒春裙红。笛声叫起春波龙，湖波湖雨来空濛。桃花乱打兰舟篷，烟新月旧长相从。十年不见王与公，亦不见九州名流一刺通。其南邻北舍谁欤相过从，痀瘘丈人石户农。嵚崎楚客，窈窕吴侬。敲门借书者钓翁，探碑学拓者溪僮。卖剑买琴，斗瓦输铜，银针玉薤芝泥封。秦汉密，齐梁工，祛经梵刻著录重。千番百轴光态熊，奇许相借错许攻。应客有元鹤，惊人无白骢。相思相访溪凹与谷中，采茶采药三三两两逢，高谭俊辨皆沈雄。公等休矣吾方慵，天凉忽报芦花浓。七十二峰峰峰生丹枫，紫蟹熟矣胡麻饛，门前钓榜催词筒。余方左抽豪、右按谱，高吟角与宫，三声两声棹唱终。吹入浩浩芦花风，仰视一白云卷空。归来料理书灯红，茶烟欲散颓鬟浓。秋肌出钏，凉珑松梦，不堕少年烦恼丛。东僧西僧一杵钟，披衣起展华严筒。噫嚱少年万恨填心胸，消灾解难畴之功。吉羊解脱文殊童，著我五十三参中。莲邦纵使绿未通，它生且生兜率宫。
自写寒月吟卷成续书其尾
作者：龚自珍
朝代：清
体裁：五言律诗

曩者各不死，多生业未空。天仍磨慧骨，佛倘鉴深功。意识千秋上，光阴八苦中。即将良友待，落落亦高风。
自春徂秋偶有所触拉杂书之漫不诠次得十五首
作者：龚自珍
朝代：清

道力战万籁，微芒课其功。不能胜十心，安能胜苍穹。相彼鸾与凤，不栖枯枝松。天神傥下来，清明可与通。返听如有声，消息鞭愈聋。死我信道笃，生我行神空。障海使西流，挥日还于东。黔首本骨肉，天地本比邻。一发不可牵，牵之动全身。圣者胞与言，夫岂夸大陈。四海变秋气，一室难为春。宗周若蠢蠢，嫠纬烧为尘。所以慨慷士，不得不悲辛。看花忆黄河，对月思西秦。贵官勿三思，以我为杞人。名埋孕异梦，秀句镌春心。庄骚雨灵鬼，盘踞肝肠深。古来不可兼，方寸我何任。所以志为道，澹宕生微吟。一箫与一笛，化作太古琴。我有秦时镜，窈窕龙鸾痕。我有汉宫玉，触手犹生温。我有墨九行，惊鸿若可扪。玉皇忽公道，奇福三至门。欲供三炷香，先消万古魂。古春伴忧患，诘屈生酸黁。且摺三千本，赠与人间存。朝从屠沽游，夕拉驺卒饮。此意不可道，有若茹大鲠。传闻智勇人，伤心自鞭影。蹉跎复蹉跎，黄金满虚牝。匣中龙剑光，一鸣四壁静。夜夜辄一鸣，负汝汝难忍。出门何茫茫，天心牖其逞。既窥豫让桥，复瞰轵深井。长跪奠一卮，风云扑人冷。造化大痈痔，斯言韩柳共。我思文人言，毋乃太惊众。儒家守门户，家法毋徇纵。事天如事亲，谁云小儿弄。我身我不有，周旋折旋奉。不然命何物，夏后氏特重。亦有卫武公，靡乐在蒙诵。智慧固不工，趋避矧无用。一日所履历，一夕自甄综。神明甘如饴，何处容隐痛。沈沈察其几，默默课于梦。少年谰语多，斯言粹无缝。患难汝何物，？者为汝动。我生爱前辈，匪尽获我心。论交少年场，岁月逝骎骎。少年太飞扬，由哀乐不深。礌硠听高谭，有谛难为寻。风霜欺脆枝，金石成苦音。前辈即背谬，厥谬亦沈沈。弱龄羡高隐，端居媚幽独。晨诵白驹诗，相思在空谷。稍长诵楚些，《招魂》招且读。陈为乐之方，巫阳语何缛。嘉遁苦太清，行乐苦太浊。愿言移歌钟，来就伊人躅。天涯当兰蕙，吾心当丘壑。蹉跎复蹉跎，芳流雨寂寞。忽忽生遐心，终朝閟金玉。一代功令开，一代人材起。虽生云礽朝，实增祖宗美。日开国之留，其言在青史。何代无先君，何时无哲士。煌煌祖宗心，斯人独称旨。天姿若麟凤，宏加以切劘。稽古有遥源，遵王无覂轨。在昔与先民，三称口容止。少壮心力殚，匪但求荣仕。有高千载心，为本朝瑰玮。人或玷功令，功令不任诽。屋漏胎此心，九庙赫在咫。天步其艰哉，光岳钟艰恃。盲气六合来，初日照濛汜。抱此葵藿孤，斯人拙无比。一夫起锄之，万夫孰指使。一夫怒用目，万夫怒用耳。目怒活犹可，耳怒杀我矣。去去亦何求，买山请归尔。不先百年生，难向苍苍理。著书落人间，高名亦难毁。其言明且清，胡由妒神鬼。大药可延年，名山可送死。死生竟何憾，将毋九庙耻。兰台序九流，儒家但居一。诸师自有真，未肯附儒术。后代儒益尊，儒者颜益厚。洋洋朝墅间，流亦不止九。不知古九流，存亡今孰多。或言儒先亡，此语又如何。寿短苦心长，心绪每不竟。岂徒庸庸流，赍志有贤圣。为鬼那能续，他生渺茫更。所以难放达，思得贤子孙。继志与述事，大哉孝之源。长夜集百端，蚤起无一言。傥能心亲心，即是续亲寿。呼儿将告之，衋然先自疚。中年何寡欢，心绪不缥缈。人事日龌龊，独笑时颇少。忽忆姚归安，锡我箴铭早。雅俗同一源，盍向源头讨。汝自界限之，心光眼光小。万事之波澜，文章天然好。不见六经语，三代俗语多。孔一以贯之，不一待如何。实悟实证后，无道亦无魔。晓枕心气清，奇泪忽盈把。少年爱恻悱，芳意嫭幽雅。黄尘澒洞中，古袌不可写。万言摧烧之，奇气又瘖哑。心死竟何云，结习幸渐寡。忧患稍稍平，此心即佛者。独有爱根在，拔之■难下。梦中慈母来，絮絮如何舍。危哉昔几败，万仞堕无垠。不知有忧患，文字樊其身。岂但恋文字，嗜好维甘辛。出入仙侠间，奇悍无等伦。渐渐疑百家，中无要道津。纵使精气留，碌碌为星辰。闻道幸不迟，多难乃维因。空王开觉路，网尽伤心民。戒诗昔有诗，庚辰诗语繁。第一欲言者，古来难明言。姑将谲言之，未言声又吞。不求鬼神谅，矧向生人道。东云露一鳞，西云露一爪。与其见鳞爪，何如鳞爪无。况凡所云云，又鳞爪之余。忏悔首文字，潜心战空虚。今年真戒诗，才尽何伤乎。
自春徂秋偶有所触拉杂书之漫不诠次得十五首·其一
作者：龚自珍
朝代：清

道力战万籁，微芒课其功。不能胜十心，安能胜苍穹。相彼鸾与凤，不栖枯枝松。天神傥下来，清明可与通。返听如有声，消息鞭愈聋。死我信道笃，生我行神空。障海使西流，挥日还于东。
自春徂秋偶有所触拉杂书之漫不诠次得十五首·其一
作者：龚自珍
朝代：清
体裁：古风

道力战万籁，微芒课其功。不能胜寸心，安能胜苍穹。相彼鸾与凤，不栖枯枝松。天神倘下来，清明可与通。返听如有声，消息鞭愈聋。死我信道笃，生我行神空。障海使西流，挥日还于东。
自春徂秋偶有所触拉杂书之漫不诠次得十五首·其七
作者：龚自珍
朝代：清

我生爱前辈，匪尽获我心。论交少年场，岁月逝骎骎。少年太飞扬，由哀乐不深。礌硠听高谭，有谛难为寻。风霜欺脆枝，金石成苦音。前辈即背谬，厥谬亦沈沈。
自春徂秋偶有所触拉杂书之漫不诠次得十五首·其三
作者：龚自珍
朝代：清

名埋孕异梦，秀句镌春心。庄骚雨灵鬼，盘踞肝肠深。古来不可兼，方寸我何任。所以志为道，澹宕生微吟。一箫与一笛，化作太古琴。
自春徂秋偶有所触拉杂书之漫不诠次得十五首·其三
作者：龚自珍
朝代：清
体裁：古风

名理孕异梦，秀句镌春心。庄骚两灵鬼，盘踞肝肠深。古来不可兼，方寸我何任。所以志为道，澹宕生微吟。一箫与一𥴦，化作太古琴。
自春徂秋偶有所触拉杂书之漫不诠次得十五首·其九
作者：龚自珍
朝代：清

一代功令开，一代人材起。虽生云礽朝，实增祖宗美。日开国之留，其言在青史。何代无先君，何时无哲士。煌煌祖宗心，斯人独称旨。天姿若麟凤，宏加以切劘。稽古有遥源，遵王无覂轨。在昔与先民，三称口容止。少壮心力殚，匪但求荣仕。有高千载心，为本朝瑰玮。人或玷功令，功令不任诽。屋漏胎此心，九庙赫在咫。天步其艰哉，光岳钟艰恃。盲气六合来，初日照濛汜。抱此葵藿孤，斯人拙无比。一夫起锄之，万夫孰指使。一夫怒用目，万夫怒用耳。目怒活犹可，耳怒杀我矣。去去亦何求，买山请归尔。不先百年生，难向苍苍理。著书落人间，高名亦难毁。其言明且清，胡由妒神鬼。大药可延年，名山可送死。死生竟何憾，将毋九庙耻。
自春徂秋偶有所触拉杂书之漫不诠次得十五首·其九
作者：龚自珍
朝代：清
体裁：古风

一代功令开，一代人材起。虽生云礽朝，实增祖宗美。曰开国之留，其言在青史。何代无先君，何时无哲士。煌煌祖宗心，斯人独称旨。天姿若麟凤，宏加以切劘。稽古有遥源，遵王无覂轨。在昔与先民，三称口容止。少壮心力殚，匪但求荣仕。有高千载心，为本朝瑰玮。人或玷功令，功令不任诽。屋漏胎此心，九庙赫在咫。天步其艰哉，光岳钟难恃。肓气六合来，初日照濛汜。抱此葵藿孤，斯人拙无比。一夫起锄之，万夫孰指使。一夫怒用目，万夫怒用耳。目怒活犹可，耳怒杀我矣。去去亦何求，买山请归尔。不先百年生，难向苍苍理。著书落人间，高名亦难毁。其言明且清，胡由妒神鬼。大药可延年，名山可送死。死生竟何憾，将毋九庙耻。
自春徂秋偶有所触拉杂书之漫不诠次得十五首·其二
作者：龚自珍
朝代：清

黔首本骨肉，天地本比邻。一发不可牵，牵之动全身。圣者胞与言，夫岂夸大陈。四海变秋气，一室难为春。宗周若蠢蠢，嫠纬烧为尘。所以慨慷士，不得不悲辛。看花忆黄河，对月思西秦。贵官勿三思，以我为杞人。
自春徂秋偶有所触拉杂书之漫不诠次得十五首·其五
作者：龚自珍
朝代：清

朝从屠沽游，夕拉驺卒饮。此意不可道，有若茹大鲠。传闻智勇人，伤心自鞭影。蹉跎复蹉跎，黄金满虚牝。匣中龙剑光，一鸣四壁静。夜夜辄一鸣，负汝汝难忍。出门何茫茫，天心牖其逞。既窥豫让桥，复瞰轵深井。长跪奠一卮，风云扑人冷。
自春徂秋偶有所触拉杂书之漫不诠次得十五首·其八
作者：龚自珍
朝代：清
体裁：古风

弱龄羡高隐，端居媚幽独。晨诵白驹诗，相思在空谷。稍长诵楚些，《招魂》招且读。陈为乐之方，巫阳语何缛。嘉遁苦太清，行乐苦太浊。愿言移歌钟，来就伊人躅。天涯富兰蕙，吾心富丘壑。蹉跎复蹉跎，芳流两寂寞。忽忽生遐心，终朝閟金玉。
自春徂秋偶有所触拉杂书之漫不诠次得十五首·其八
作者：龚自珍
朝代：清

弱龄羡高隐，端居媚幽独。晨诵白驹诗，相思在空谷。稍长诵楚些，《招魂》招且读。陈为乐之方，巫阳语何缛。嘉遁苦太清，行乐苦太浊。愿言移歌钟，来就伊人躅。天涯当兰蕙，吾心当丘壑。蹉跎复蹉跎，芳流雨寂寞。忽忽生遐心，终朝閟金玉。
自春徂秋偶有所触拉杂书之漫不诠次得十五首·其六
作者：龚自珍
朝代：清
体裁：古风

造化大痈痔，斯言韩柳共。我思文人言，毋乃太惊众。儒家守门户，家法毋徇纵。事天如事亲，谁云小儿弄。我身我不有，周旋折旋奉。不然命何物，夏后氏特重。亦有卫武公，靡乐在矇诵。智慧固不工，趍避矧无用。一日所履历，一夕自甄综。神明甘如饴，何处容隐痛。沈沈察其几，默默课于梦。少年谰语多，斯言粹无缝。患难汝何物，屹者为汝动。
自春徂秋偶有所触拉杂书之漫不诠次得十五首·其六
作者：龚自珍
朝代：清

造化大痈痔，斯言韩柳共。我思文人言，毋乃太惊众。儒家守门户，家法毋徇纵。事天如事亲，谁云小儿弄。我身我不有，周旋折旋奉。不然命何物，夏后氏特重。亦有卫武公，靡乐在蒙诵。智慧固不工，趋避矧无用。一日所履历，一夕自甄综。神明甘如饴，何处容隐痛。沈沈察其几，默默课于梦。少年谰语多，斯言粹无缝。患难汝何物，？者为汝动。
自春徂秋偶有所触拉杂书之漫不诠次得十五首·其十
作者：龚自珍
朝代：清

兰台序九流，儒家但居一。诸师自有真，未肯附儒术。后代儒益尊，儒者颜益厚。洋洋朝墅间，流亦不止九。不知古九流，存亡今孰多。或言儒先亡，此语又如何。
自春徂秋偶有所触拉杂书之漫不诠次得十五首·其十
作者：龚自珍
朝代：清
体裁：古风

兰台序九流，儒家但居一。诸师自有真，未肯附儒术。后代儒益尊，儒者颜益厚。洋洋朝野间，流亦不止九。不知古九流，存亡今孰多。或言儒先亡，此诘又如何。
自春徂秋偶有所触拉杂书之漫不诠次得十五首·其十一
作者：龚自珍
朝代：清
体裁：古风

寿短苦心长，心绪每不竟。岂徒庸庸流，赍志有贤圣。为鬼那能续，他生渺茫更。所以难放达，思得贤子孙。继志与述事，大哉孝之源。长夜集百端，蚤起无一言。倘能心亲心，即是续亲寿。呼儿将告之，衋然先自疚。
自春徂秋偶有所触拉杂书之漫不诠次得十五首·其十一
作者：龚自珍
朝代：清

寿短苦心长，心绪每不竟。岂徒庸庸流，赍志有贤圣。为鬼那能续，他生渺茫更。所以难放达，思得贤子孙。继志与述事，大哉孝之源。长夜集百端，蚤起无一言。傥能心亲心，即是续亲寿。呼儿将告之，衋然先自疚。
自春徂秋偶有所触拉杂书之漫不诠次得十五首·其十三
作者：龚自珍
朝代：清

晓枕心气清，奇泪忽盈把。少年爱恻悱，芳意嫭幽雅。黄尘澒洞中，古袌不可写。万言摧烧之，奇气又瘖哑。心死竟何云，结习幸渐寡。忧患稍稍平，此心即佛者。独有爱根在，拔之■难下。梦中慈母来，絮絮如何舍。
自春徂秋偶有所触拉杂书之漫不诠次得十五首·其十三
作者：龚自珍
朝代：清
体裁：古风

晓枕心气清，奇泪忽盈把。少年爱恻悱，芳意嫭幽雅。黄尘澒洞中，古袌不可写。万言摧烧之，奇气又瘖哑。心死竟何云，结习幸渐寡。忧患稍稍平，此心即佛者。独有爱根在，拔之謈难下。梦中慈母来，絮絮如何舍。
自春徂秋偶有所触拉杂书之漫不诠次得十五首·其十二
作者：龚自珍
朝代：清
体裁：古风

中年何寡欢，心绪不缥缈。人事日龌龊，独笑时颇少。忽忆姚归安，锡我箴铭早。雅俗同一源，盍向源头讨。汝自界限之，心光眼光小。万事之波澜，文章天然好。不见六经语，三代俗语多。孔一以贯之，不一待如何。实悟实證后，无道亦无魔。
自春徂秋偶有所触拉杂书之漫不诠次得十五首·其十二
作者：龚自珍
朝代：清

中年何寡欢，心绪不缥缈。人事日龌龊，独笑时颇少。忽忆姚归安，锡我箴铭早。雅俗同一源，盍向源头讨。汝自界限之，心光眼光小。万事之波澜，文章天然好。不见六经语，三代俗语多。孔一以贯之，不一待如何。实悟实证后，无道亦无魔。
自春徂秋偶有所触拉杂书之漫不诠次得十五首·其十五
作者：龚自珍
朝代：清

戒诗昔有诗，庚辰诗语繁。第一欲言者，古来难明言。姑将谲言之，未言声又吞。不求鬼神谅，矧向生人道。东云露一鳞，西云露一爪。与其见鳞爪，何如鳞爪无。况凡所云云，又鳞爪之余。忏悔首文字，潜心战空虚。今年真戒诗，才尽何伤乎。
自春徂秋偶有所触拉杂书之漫不诠次得十五首·其十五
作者：龚自珍
朝代：清
体裁：古风

戒诗昔有诗，庚辰诗语繁。第一欲言者，古来难明言。姑将谲言之，未言声又吞。不求鬼神谅，矧向生人道。东云露一鳞，西云露一爪。与其见鳞爪，何如鳞爪无。况凡所云云，又鳞爪之馀。忏悔首文字，潜心战空虚。今年真戒诗，才尽何伤乎。
自春徂秋偶有所触拉杂书之漫不诠次得十五首·其十四
作者：龚自珍
朝代：清
体裁：古风

危哉昔几败，万仞堕无垠。不知有忧患，文字樊其身。岂但恋文字，嗜好杂甘辛。出入仙侠间，奇悍无等伦。渐渐疑百家，中无要道津。纵使精气留，碌碌为星辰。闻道幸不迟，多难乃缘因。空王开觉路，网尽伤心民。
自春徂秋偶有所触拉杂书之漫不诠次得十五首·其十四
作者：龚自珍
朝代：清

危哉昔几败，万仞堕无垠。不知有忧患，文字樊其身。岂但恋文字，嗜好维甘辛。出入仙侠间，奇悍无等伦。渐渐疑百家，中无要道津。纵使精气留，碌碌为星辰。闻道幸不迟，多难乃维因。空王开觉路，网尽伤心民。
自春徂秋偶有所触拉杂书之漫不诠次得十五首·其四
作者：龚自珍
朝代：清

我有秦时镜，窈窕龙鸾痕。我有汉宫玉，触手犹生温。我有墨九行，惊鸿若可扪。玉皇忽公道，奇福三至门。欲供三炷香，先消万古魂。古春伴忧患，诘屈生酸黁。且摺三千本，赠与人间存。
自春徂秋，偶有所触
作者：龚自珍
朝代：清
体裁：诗

道力战万籁，微芒课其功。
不能胜寸心，安能胜苍穹。
相彼鸾与凤，不栖枯枝松。
天神傥下来，清明可与通。
返听如有声，消息鞭愈聋。
死我信道笃，生我行神空。
障海使西流，挥日还于东。
荐主周编修属题尊甫小像献一诗
作者：龚自珍
朝代：清
体裁：七言绝句

科名几辈到儿孙，道学宗风毕竟尊。我作新诗侑公笑，祝公家法似穃门。
莺啼序·用宋人韵
作者：龚自珍
朝代：清

残年半销金兽，启朱帘琐户。悄凝盼、十里蘅皋，多少心期伤暮。梦回后、半霎凭栏，春烟阁断天涯树。仗莺魂有力，唤起一天浓絮。昨日闲愁，今朝暗恨，似濛云惹雾。拈彩笔、亲制红词，有人怜赏心素。正沉沉、春深似海，低徊年华金缕。作人间、病凤啼鸾，原输鸥鹭。胭脂含怨，锦瑟生愁，怅春似逆旅。枉二十四番寒暖，次第催完，变了漫空，扑人花雨。钗寒佩瘦，红敧绛病，惺惺胡蝶谁家宿，况连天、香草崇兰渡。予怀渺渺，灵修尚隔中央，只恐弃我如土。凌波袜懒，绣线裙松，换吴棉白苧。为一种、心情无奈，断送韶颜，憔悴而今，劝君休舞。浑都不管，愁侬怨汝。灵犀一寸明见，更何须、弄入瑶琴柱。纱窗日落无人，独倚黄昏，有谁省否。
菩萨坟
作者：龚自珍
朝代：清
体裁：五言律诗

菩萨葬龙沙，魂归玉帝家。馀春照天地，私谥亦高华。大脚鸾文靿，明妆豹尾车。南朝人未识，拜杀断肠花。
菩萨蛮
作者：龚自珍
朝代：清

吴棉一幅单鸳被。沈沈和雾和香睡。花气湿银屏。红窗斜月明。玉阑干畔路。晓梦无寻处。梦醒转沈吟。花寒恐不禁。
菩萨蛮
作者：龚自珍
朝代：清

文廊匼匝屏风曲。轻寒恻恻侵帘箔。秋思正沈吟。秋阴几许深。无言垂翠袖。粉蝶窥人瘦。蝶也不禁秋。凉花相对愁。
菩萨蛮
作者：龚自珍
朝代：清

行云欲度帘旌去。啼花恨草无重数。吟淡口脂痕。秋心自觉温。秋怀珠与玉。写上罗笺薄。暮暮与朝朝。工愁要福销。
菩萨蛮·四月十九日薄暮即事
作者：龚自珍
朝代：清

文窗花雾凄然绿。侍儿不肯传银烛。楼外月昏黄。口脂闻暗香。新来情性皱。未肯偎罗袖。此度袷衣单。蒙他讯晚寒。
菩萨蛮·效蕃锦集
作者：龚自珍
朝代：清

娇鬟堆枕钗横凤。青春酒压杨花梦。翠被夜徒熏。娇郎痴若云。波痕空映袜。艳净如笼月。明月上春期。轻红擘荔枝。
菩萨蛮·汉宫薰炉
作者：龚自珍
朝代：清

冶蓝活翠沈沈碧。人间无此消魂色。谁爇此炉香。才人居未央。摩挲还未忍。心上温黁肯。梦到古长安。茂陵春雨寒。
萧县顾椒坪工诗隐于逆旅恒自剉刍秣伺过客乞留诗欲阴以物色天下士亦留一截句
作者：龚自珍
朝代：清
体裁：七言绝句

诗人萧县顾十五，马后谭诗世罕闻。如此深心如此法，奈何长作故将军。
虞美人
作者：龚自珍
朝代：清

江湖听雨归来客。手剪吴淞碧。笛声叫起倦魂时。飞过濛濛香雪一千枝。少年多少熏兰麝。金凤钗梁挂。年来我但写莲经。要伴荒庵一粟夜灯青。
虞美人
作者：龚自珍
朝代：清

纱窗暝色低迷绿。犹未传银烛。春寒瑟瑟晚来添。玉钏微闻应是换吴棉。金炉香篆愔愔堕。新月窥人坐。湘帘放下悄含颦。生怕梨花和月射啼痕。
虞美人
作者：龚自珍
朝代：清
体裁：词

纱窗瞑色低迷绿。犹未传银烛。春寒瑟瑟晚来添。玉钏微闻应是换吴棉。金炉香篆愔愔堕。新月窥人坐。湘帘放下悄含颦。生怕梨花和月射啼痕。
虞美人
作者：龚自珍
朝代：清

高楼卜罢刍尼至。读我龙鸾字。门前青翰泊双双。怕见芙蓉未敢涉秋江。今年青鬓搔逾短。那有忘忧馆。文君倘制白头吟。为报相如客里乏黄金。
虞美人
作者：龚自珍
朝代：清
体裁：词

高楼卜罢刍尼至。读我龙鸾字。门前青翰泊双双。怕见芙蓉未敢涉秋江。今年青鬓搔逾短。那有忘忧馆。文君傥制白头吟。为报相如客里乏黄金。
蝶恋花
作者：龚自珍
朝代：清

酒压春愁春卷絮。燕子归来，苦说年华误。半晌怀人搔首伫。落梅风急闲庭暮。辛苦痴怀何用诉。曲曲香痕，曲到无凭据。安顿惜花心事处。谢他昨夜风和雨。
蝶恋花
作者：龚自珍
朝代：清
体裁：词

酒压春愁春捲絮。燕子归来，苦说年华误。半晌怀人搔首伫。落梅风急闲庭暮。辛苦痴怀何用诉。曲曲香痕，曲到无凭据。安顿惜花心事处。谢他昨夜风和雨。
行路易
作者：龚自珍
朝代：清

东山猛虎不吃人，西山猛虎吃人，南山猛虎吃人，北山猛虎不食人。漫漫趋避何所已，玉帝不遣牖下死，一双瞳神射秋水。袖中芳草岂不香，手中玉麈岂不长。中妇岂不姝，座客岂不都。江大水深多江鱼，江边何哓呶。人不足，盱有馀，夏父以来目矍矍。我欲食江鱼，江水涩咙喉，鱼骨亦不可以餐。冤屈复冤屈，果然龙蛇蟠我喉舌间，使我说天九难、说地九难。踉跄入中门，中门一步一荆棘，大药不疗膏肓顽。鼻涕一尺何其孱，臣请逝矣逝勿还。嘈嘈舟师，三五詈汝：汝以白昼放歌为可惜，而乃脂汝辖。汝以黄金散尽为复来，而乃鞭其脢。红玫瑰，青镜台，美人别汝光徘徊。腷腷膊膊，鸡鸣狗鸣。淅淅索索，风声雨声。浩浩荡荡，仙都玉京。蟠桃之花万丈明，淮南之犬彳亍行。臣岂不如武皇阶下东方生。乱曰：三寸舌，一枝笔，万言书，万人敌，九天九渊少颜色。朝衣东市甘如饴，玉体须为美人惜。
行香子·匠中书怀与汪宜伯
作者：龚自珍
朝代：清

跨上征鞍。红豆抛残，有何人、来问春寒。昨宵梦里，犹在长安。在凤城西，垂杨畔，落花间。红楼隔雾，珠帘卷月，负欢场、词笔阑珊。别来几日，且劝加餐。恐万言书，千金剑，一身难。
补题李秀才梦游天姥图卷尾
作者：龚自珍
朝代：清
体裁：七言绝句

李郎断梦无寻处，天姥峰沈落照间。一卷临风开不得，两人红泪湿青山。
西郊落花歌
作者：龚自珍
朝代：清

西郊落花天下奇，古人但赋伤春诗。西郊车马一朝尽，定庵先生沽酒来赏之。先生探春人不觉，先生送春人又嗤。呼朋亦得三四子，出城失色神皆痴。如钱塘潮夜澎湃，如昆阳战晨披靡；如八万四千天女洗脸罢，齐向此地倾胭脂。奇龙怪凤爱漂泊，琴高之鲤何反欲上天为？玉皇宫中空若洗，三十六界无一青蛾眉。又如先生平生之忧患，恍惚怪诞百出无穷期。先生读书尽三藏，最喜维摩卷里多清词。又闻净土落花深四寸，瞑目观赏尤神驰。西方净国未可到，下笔绮语何漓漓！安得树有不尽之花更雨新好者，三百六十日长是落花时。
西郊落花歌
作者：龚自珍
朝代：清
体裁：古风

西郊落花天下奇，古来但赋伤春诗。西郊车马一朝尽，定盦先生沽酒来赏之。先生探春人不觉，先生送春人又嗤。呼朋亦得三四子，出城失色神皆痴。如钱唐潮夜澎湃，如昆昜战晨披靡。如八万四千天女洗脸罢，齐向此地倾胭脂。奇龙怪凤爱漂泊，琴高之鲤何反欲上天为。玉皇宫中空若洗，三十六界无一青蛾眉。又如先生平生之忧患，恍惚怪诞百出难穷期。先生读书尽三藏，最喜维摩卷里多清词。又闻净土落花深四寸，冥目观想尤神驰。西方净国未可到，下笔绮语何漓漓。安得树有不尽之花更雨新好者，三百六十日长是落花时。
西郊落花歌
作者：龚自珍
朝代：清

西郊落花天下奇，古来但赋伤春诗，西郊车马一朝尽，定庵先生沽酒来赏之。先生探春人不觉，先生送春人又嗤，呼朋亦得三四子，出城失色人皆痴。如钱塘潮夜澎湃，如昆阳战晨披靡，如八万四千天女洗脸罢，齐向此地倾胭脂。奇龙怪凤爱漂泊，琴高之鲤何反欲上天为？玉皇宫中空若洗，三百六十界无一青蛾眉。又如先生平生之忧患，恍惚怪诞百出难穷期。先生读书尽三藏，最喜维摩卷里多清词，又闻净土落花深四寸，冥目观想犹神驰。西方净国未可到，下笔绮语何漓漓，安得树有不尽之花更雨新好者，三百六十日常是落花时！
观心
作者：龚自珍
朝代：清

结习真难尽，观心屏见闻。烧香僧出定，哗梦鬼论文。幽绪不可食，新诗如乱云。鲁阳戈纵挽，万虑亦纷纷。
读公孙弘传
作者：龚自珍
朝代：清

三策天人礼数殊，公孙相业果何如。可怜秋雨文园客，身是赀郎有谏书。
调笑令四首
作者：龚自珍
朝代：清

花下。花下。金碧朝阳亭榭。独游无味春时。恨煞佳人起迟。迟起。迟起。孤负江山清绮。花月。花月。一片溶溶春阔。佳人情味瞢腾。翻爱罗帏拥灯。灯歇。灯歇。我向花阴独立。烹茗。烹茗。闲数东南流品。美人俊辩风生。皮里阳秋太明。皮里。皮里。流品如侬第几。年纪。年纪。不比十三十四。乳名郑重曾探。眉样蹉跎未谙。眉样。眉样。难道峰青江上。
调笑令四首·其一
作者：龚自珍
朝代：清

花下。花下。金碧朝阳亭榭。独游无味春时。恨煞佳人起迟。迟起。迟起。孤负江山清绮。
调笑令四首·其三
作者：龚自珍
朝代：清

烹茗。烹茗。闲数东南流品。美人俊辩风生。皮里阳秋太明。皮里。皮里。流品如侬第几。
调笑令四首·其二
作者：龚自珍
朝代：清

花月。花月。一片溶溶春阔。佳人情味瞢腾。翻爱罗帏拥灯。灯歇。灯歇。我向花阴独立。
调笑令四首·其四
作者：龚自珍
朝代：清

年纪。年纪。不比十三十四。乳名郑重曾探。眉样蹉跎未谙。眉样。眉样。难道峰青江上。
贺新凉侨寓吴霞沧浪亭，与王子梅诸君谈艺
作者：龚自珍
朝代：清

一棹沧浪水。一行行、淡烟疏柳，平生秋思。多谢江东风景好，依旧美人名士。有老衲、高谈奇字。使我吴天诗料阔，策蝌文、蜾扁三千事。古香馤，在肝肺。一箫我漫游吴市。傍龛灯、来称教主，琉璃焰起。病蝶凉蝉狂不得，还许虎丘秋禊。看磨墨、人低双髻，绝胜山东驴子背，惨邮亭、麦饭黄沙里。掷笔罢，傲吾子。
贺新凉侨寓吴霞沧浪亭，与王子梅诸君谈艺
作者：龚自珍
朝代：清
体裁：词

一棹沧浪水。一行行、澹烟疏柳，平生秋思。多谢江东风景好，依旧美人名士。有老衲、高谈奇字。使我吴天诗料阔，策蝌文、蜾扁三千事。古香馤，在肝肺。一箫我漫游吴市。傍龛灯、来称教主，琉璃燄起。病蝶凉蝉狂不得，还许虎邱秋禊。看磨墨、人低双髻，绝胜山东驴子背，惨邮亭、麦饭黄沙里。掷笔罢，傲吾子。
贺新郎
作者：龚自珍
朝代：清

梦断秋无际。滞幽人、一天残照，苍凉诗意。何处帘栊何处院，金管玉箫浓醉。有词客、如云而至。侬有词场云水外，但凭栏、送尽征鸿字。芳讯杳，九华佩。春人只为春愁死。几曾谙、篱边酒冷，笛边风起。性懒情多兼骨傲，直得销魂如此。与涧底、孤松一例。谁料平原佳公子，也一般、识得秋滋味。秋士怨，可知矣。
赋得香
作者：龚自珍
朝代：清
体裁：五言律诗

我有香一段，煎熬刳斲成。德坚能不死，心苦惜无名。大玉烦同荐，群灵感至诚。偶留闺阁爱，结习愧平生。
赋忧患
作者：龚自珍
朝代：清
体裁：五言律诗

故物人寰少，犹蒙忧患俱。春深恒作伴，宵梦亦先驱。不逐年华改，难同逝水徂。多情谁似汝，未忍托禳巫。
赋忧患
作者：龚自珍
朝代：清

故物人寰少，犹蒙忧患俱。春深恒作伴，宵梦亦先驱。不逐年华改，难同逝水徂。多情谁似汝？未忍托禳巫。
赠伯恬
作者：龚自珍
朝代：清

毗陵十客献清文，五百狻猊屡送君。从此周郎闭门卧，落花三月断知闻。
赠魏源联
作者：龚自珍
朝代：清
体裁：联

读万卷书，行万里路；综一代典，成一家言。
赵晋斋魏、顾千里广圻、钮非石树玉、吴南芗文徵、江铁君沅，同集虎邱秋宴作
作者：龚自珍
朝代：清

尽道相逢日苦短，山南山北秋方腴。儿童敢笑诗名贱，元气终须老辈扶。四海典彝既旁达，两山金石谁先储。影形各各照秋水，渣滓全空一世无。
辛巳除夕与彭同年同宿道观中彭出平生诗读之竟夜遂书其卷尾
作者：龚自珍
朝代：清
体裁：五言律诗

亦是三生影，同听一杵钟。挑灯人海外，拔剑梦魂中。雪色憺恩怨，诗声破苦空。明朝客盈座，谁信去年踪。
辛巳除夕与彭同年同宿道观中彭出平生诗读之竟夜遂书其卷尾
作者：龚自珍
朝代：清

亦是三生影，同听一杵钟。挑镫人海外，拔剑梦魂中。雪色憺恩怨，诗声破苦空。明朝客盈坐，谁信去年踪。
辛巳除夕与彭同年同宿道观中，彭出平生诗，
作者：龚自珍
朝代：清

读之竟夜，遂书卷尾亦是三生影，同听一杵钟。挑灯人海外，拔剑梦魂中。雪色惮恩怨，诗声破苦空。明朝客盈座，谁言去年踪。
辨仙行
作者：龚自珍
朝代：清
体裁：古风

噫嚱，癯仙之癯毋乃贫，长卿所赋亦失真。我梦游仙辨厥因，斋庄精白听我云。仙者乃非松乔伦，亦无英魄与烈魂。彼但堕落鬼与神，太一主宰先壹㚃。帝一非五邪说泯，唐尧姬旦诚仙人。厥光下界呼星辰，不然诗书所说陈。谁在帝左福下民，五行阴骘谁平均。享用大乐须韶钧，蓬蓬槱燎高荐禋。号曰宗祖冠以神，其次官贵貌必文。周任史佚来斌斌，配食漆吏与楚臣。六萟但许庄骚邻，芳香恻悱怀义仁。荒唐心苦余所亲，我才难馈仙官贫。侧闻肓左位颇尊，姬孔而降三不湮。大篆古文上帝珍，帝命勒之天上珉。椎拓万本赐解人，鲁史书秋复书春。二百四十一瞬陈，九皇五伯升且沦。大桡以来未浃旬，为儒为仙无滓尘。万古只似人间寅，使汝形气长和淳。一双仙犬无狉獉，人间儒派方狺狺。饥龙悴凤气不伸，凤兮欲降上帝瞋。锄商所获为谪麟，慎旃莫往罹采薪。
过扬州
作者：龚自珍
朝代：清

春灯如雪浸兰舟，不载江南半点愁。谁信寻春此狂客，一茶一偈过扬州。
远志
作者：龚自珍
朝代：清

九边烂数等雕虫，远志真看小草同。枉说健儿身在手，青灯夜雪阻山东。
述怀呈姚侍讲
作者：龚自珍
朝代：清
体裁：七言律诗

祭书岁岁溯从壬，无复蒐罗百氏心。为道敢云能日损，崇朝结习触何深。上方委宛空先读，同志徐王仗续寻。定有雄文移七阁，跋公好事冠儒林。
退朝遇雪车中忽然有怀吟寄江左
作者：龚自珍
朝代：清
体裁：五言律诗

青琐门边雪，还疑海上看。花花万行树，鹤鹤一间官。幽想忽飞去，无由生彩翰。江东谢道韫，忆我早朝寒。
送刘三
作者：龚自珍
朝代：清
体裁：五言律诗

刘三今义士，愧杀读书人。风雪衔杯罢，关山拭剑行。英年须阅历，侠骨岂沈沦。亦有恩仇托，期君共一身。
送南归者
作者：龚自珍
朝代：清
体裁：七言绝句

布衣三十上书回，挥手东华事可哀。且买青山且鼾卧，料无富贵逼人来。
送端木鹤田出都
作者：龚自珍
朝代：清
体裁：古风

天人消息问端木，著书自署青田鹤。此鹤南飞誓不回，有鸾送向城头哭。鸾鹤相逢会有时，各悔高名动寥廓。君书若成愿秘之，不扃三山寘五岳。
逆旅题壁，次周伯恬原韵
作者：龚自珍
朝代：清
体裁：七言律诗

名场阅历莽无涯，心史纵横自一家。秋气不惊堂内燕，夕阳还恋路旁鸦。东邻嫠老难为妾，古木根深不似花。何日冥鸿踪迹遂，美人经卷葬年华。
邻儿半夜哭
作者：龚自珍
朝代：清

邻儿半夜哭，或言忆前生。前生何所忆，或者变文名。我有一箧书，属草殊未成。涂乙迨一纪，甘苦万千并。百忧消中夜，何如坐经营。剪烛蹶然起，婢笑妻复嗔。万一明朝死，堕地泪纵横。
醉太平
作者：龚自珍
朝代：清

长吟短吟。恩深怨深。天边一曲瑶琴。是鸾心凤心。香沈漏沈。魂寻梦寻。玉阶良夜愔愔。有花阴月阴。
醉太平·匠中作
作者：龚自珍
朝代：清

鞍停辔停。云行树行。东风昨夜吹魂。过青山万痕。春浓梦沈。愁多酒醒。一天飞絮愔愔。搅离怀碎生。
采桑子
作者：龚自珍
朝代：清
体裁：词

沈思十五年中事，才也纵横。泪也纵横。双负萧心与剑心。春来没个关心梦，自忏飘零。不信飘零。请看床头金字经。
采桑子
作者：龚自珍
朝代：清

沉思十五年中事，才也纵横。泪也纵横。双负萧心与剑心。春来没个关心梦，自忏飘零。不信飘零。请看床头金字经。
释言四首之一
作者：龚自珍
朝代：清
体裁：七言律诗

东华环顾愧群贤，悔著新书近十年。木有彣彰曾是病，虫多言语不能天。略耽掌故非劻济，敢姼心期在简编。守默守雌容努力，毋劳上相损宵眠。
野云山人惠高句骊香其气和澹诗酬之
作者：龚自珍
朝代：清
体裁：五言律诗

但来箕子国，都识画师名。云是王宫物，申之异域情。和知邦政羡，澹卜主心清。为报东华侣，何人讼客卿。
金明池
作者：龚自珍
朝代：清

按拍填词，拈箫谱字，白日销磨无绪。春梦断、拈天香草，试怅望、美人何处。中馀酲、才要醒时，却又被艳想、迷漫遮住。早燕子匆忙，杨花零乱，好煞年光将去。料理相逢今又误。问除却相思，怎生言语。笺闲恨、丝烦絮乱，制密意、绿愁红妒。甚天工、作就慵时，有万种忪惺，十分凝伫。便拚不怀人，从今决绝，如此情悰消否。
金缕曲·怠亍生
作者：龚自珍
朝代：清

海上云萍遇。笑频年、开樽说剑，登楼选赋。十万狂花如梦寐，梦里花还如雾。问醒眼、看时何许。侬已独醒醒不惯，悔黄金、何不教歌舞。明月外，思清苦。奇才未必天俱妒。只君家、通眉长爪，偶然仙去。花月湖山骄冶甚，一种三生谁付。只片语、告君休怒。收拾狂名须趁早，鬓星星、渐近中年路。容傍我，佛灯住。
金缕曲·癸酉秋出都述怀有赋
作者：龚自珍
朝代：清
体裁：词

我又南行矣。笑今年、鸾飘凤泊，情怀何似。纵使文章惊海内，纸上苍生而已。似春水、干卿何事。暮雨忽来鸿雁杳，莽关山、一派秋声里。催客去，去如水。
华年心绪从头理，也何聊、看潮走马，广陵吴市。愿得黄金三百万，交尽美人名士。更结尽、燕邯侠子。来岁长安春事早，劝杏花、断莫相思死。木叶怨，罢论起。
金缕曲·癸酉秋出都述怀有赋
作者：龚自珍
朝代：清

我又南行矣！笑今年、鸾飘凤泊，情怀何似？纵使文章惊海内，纸上苍生而已。似春水、干卿何事？暮雨忽来鸿雁杳，莽关山、一派秋声里。催客去，去如水。华年心绪从头理，也何聊、看潮走马，广陵吴市。愿得黄金三百万，交尽美人名士。更结尽、燕邯侠子。来岁长安春事早，劝杏花、断莫相思死。木叶怨，罢论起。
金缕曲·砠酉秋出都述怀有赋
作者：龚自珍
朝代：清

我又南行矣。笑今年、鸾飘凤泊，情怀何似。纵使文章惊海内，纸上苍生而已。似春水、干卿何事。暮雨忽来鸿雁杳，莽关山、一派秋声里。催客去，去如水。华年心绪从头理。也何聊、看潮走马，广陵吴市。愿得黄金三百万，交尽美人名士。更结尽、燕邯侠子。来岁长安春事早，劝杏花、断莫相思死。木叶怨，罢论起。
金缕曲·蠠祗敩罨蝞小像题词
作者：龚自珍
朝代：清

老矣东阳沈。算平生、徵歌说剑，十分疏俊。太华秋高攀云上，百首淋浪诗兴。有多少、唐愁汉恨。忽地须弥藏芥里，取一痕、瘦石摩挲认。颠岂敢，癖差近。伊余顽质君休问。笑年来、光芒万丈，被他磨尽。愧煞平原佳公子，骏马名姝投赠。只东抹、西涂还肯。两载云萍交谊在，更十行、斜墨匆匆印。他日展，寄芳讯。
铁君惠书，有“玉想琼思”之语，衍成一诗答之
作者：龚自珍
朝代：清

我昨青鸾背上行，美人规劝听分明。不须文字传言语，玉想琼思过一生。
铭座诗
作者：龚自珍
朝代：清
体裁：古风

精微惚恍少所乐兮，躬行且践壮所学兮。曰以事天敢不诺兮，事无其耦生靡乐兮。人无其朋孤往何索兮，借琐耗奇嗜好托兮。浮湛不返徇流俗兮，吁琐以耗奇兮。不如躬行以耗奇之约兮，回念故我在寥廓兮，我诗座右荣我独兮。
长相思
作者：龚自珍
朝代：清

海棠丝。杨柳丝。小别风丝雨也丝。春愁乱几丝。早寒时。暮寒时。江上春潮平岸时。谢庭书到时。
阮郎归·代某校书送某书记
作者：龚自珍
朝代：清

碧桃花底醉春游。横波先自秋。明朝何况送兰舟。情多易注眸。纨扇小，纻衣修。关山寸寸愁。今番嫩约怕沈浮。申江不许流。
霓裳中序第一·霓裳羽衣之曲今不传，戏补之
作者：龚自珍
朝代：清

当筵问古月。谁向其间起宫阙。风马云车历历。见桂葆、乍迎娇如雪。遥空闻说。说夜来、天袂凉绝。惊鸿起，素衣二八，舞罢老蟾泣。飘忽。长风吹急。竟天上、人间了隔。仙声一半记得。汉武秦皇，有路难觅。开元庆佳节。算合乐、图中应识。尊前祝，千秋万岁，不须有离别。
露华·輠孔手
作者：龚自珍
朝代：清

一痕轻软，受尽日沈沈，禅榻香满。别样珑松，小擘露华犹泫。斜挑玉柱停匀，握处兜罗难辨。幽佳地，龙涎罢烧，银叶微暖。空空妙手亲按。是金粟如来，曾现好相曾现。祗树天花，一种庄严谁见。想因特地拈花，悟出真如不染。维摩室，茶瓯经卷相伴。
青玉案
作者：龚自珍
朝代：清

钱塘词伯春怀动。正献罢，长杨颂。门外缁尘飞玉鞚。长条冶叶，明窗画出，西子湖边梦。三生清怨凭谁送。悔向灵和殿前种。头白沈郎官供奉。要添几笔，濛濛飞絮，漠漠春芜重。
青玉案
作者：龚自珍
朝代：清

韶光不怨匆匆去。只怊怅，年华误。目断游丝情一缕。断桥流水，夕阳飞絮，可是春归路。楼头尽日还凝伫。欲诉闲愁向谁诉。蕙渚花飞天又暮。醒时如醉，醉时如梦，梦也何曾作。
青玉案
作者：龚自珍
朝代：清
体裁：词

韶光不怨匆匆去。祗怊怅，年华误。目断游丝情一缕。断桥流水，夕阳飞絮，可是春归路。楼头尽日还凝伫。欲诉闲愁向谁诉。蕙渚花飞天又暮。醒时如醉，醉时如梦，梦也何曾作。
顾丈得唐睿宗书顺陵碑远自吴中见寄余本以南北朝磨厓各一种悬斋中得此而三书于帧尾·其一
作者：龚自珍
朝代：清
体裁：七言绝句

南书无过瘗鹤铭，北书无过文殊经。忽然二物相顾哑，排闼一丈蛟龙青。
顾丈得唐睿宗书顺陵碑远自吴中见寄余本以南北朝磨厓各一种悬斋中得此而三书于帧尾·其二
作者：龚自珍
朝代：清
体裁：七言绝句

唐二十帝帝书圣，合南北手为唐型。会见三物皆却走，召伯虎敦赫在庭。
题吴南芗东方三大图
作者：龚自珍
朝代：清

禽父始宅奄，犹未荒大东。周王有名祀，名山止龟蒙。尚父赐履海，泱泱表大风。时无神仙言，不睹金银宫。春秋贬宋父，坐失玉与弓。祊田富汤沐，季旅何懜懜。秦穆作西畤，帝醉终可逢。恒无三脊茅，遂辍登山踪。顽哉鲁与齐，灵气不牖衷。孤负介海岱，海深岱徒崇。素王张三世，元始而麟终。文成号数万，太平告成功。其文富沧海，其旨高苍穹。于是海岱英，尽入孔牢笼。熙朝翠华至，九跪迎上公。厥典盛谒林，汉后无兹隆。惜哉有阙遗，未举金泥封。小臣若上议，廷臣三日聋。首谒孔林毕，继请行升中。继请射沧海，三事碑三通。古体日霾晦，但嗤秦汉雄。周情与孔思，执笔思忡忡。
题红蕙花诗册尾
作者：龚自珍
朝代：清

香满吟笺酒满卮，枫桥宾客夜灯时。故家池馆今何许，红蕙花开空染枝。读罢一时才子句，《骚》香汉艳各精神。十年我恨生差晚，不见风流种蕙人。歌板无聊舞袖凉，江南词话断人肠。人生合种闲花草，莫遣黄金怨国香。眼前谁是此花身，寂寞猩红万古春。花有家乡侬替管，五湖添个泛舟人。
题红蕙花诗册尾·其一
作者：龚自珍
朝代：清

香满吟笺酒满卮，枫桥宾客夜灯时。故家池馆今何许，红蕙花开空染枝。
题红蕙花诗册尾·其三
作者：龚自珍
朝代：清

歌板无聊舞袖凉，江南词话断人肠。人生合种闲花草，莫遣黄金怨国香。
题红蕙花诗册尾·其二
作者：龚自珍
朝代：清

读罢一时才子句，《骚》香汉艳各精神。十年我恨生差晚，不见风流种蕙人。
题红蕙花诗册尾·其四
作者：龚自珍
朝代：清

眼前谁是此花身，寂寞猩红万古春。花有家乡侬替管，五湖添个泛舟人。
题虎跑寺
作者：龚自珍
朝代：清

南山跸路丙申开，庚子诗碑锁绿苔。曾是纯皇亲幸地，野僧还盼大行来。
飘零行戏呈二客·其一
作者：龚自珍
朝代：清
体裁：七言绝句

一客高谭有转轮，一客高谭无转轮。不知泰华嵩衡外，何限周秦汉晋人。
飘零行戏呈二客·其二
作者：龚自珍
朝代：清
体裁：七言绝句

臣将请帝之息壤，惭愧飘零未有期。万一飘零文字海，他生重定定庵诗。
飘零行戏呈二客吴市得旧本制举之文忽然有感书其端·其一
作者：龚自珍
朝代：清
体裁：七言绝句

红日柴门一丈开，不须踰济与踰淮。家家饭熟书还熟，羡杀承平好秀才。
馎饦谣
作者：龚自珍
朝代：清
体裁：古风

父老一青钱，馎饦如月圆。儿童两青钱，馎饦大如钱。盘中馎饦贵一钱，天上明月瘦一边。噫，市中之馂兮天上月，吾能料汝二物之盈虚兮，二物照我为过客。月语馎饦圆者当缺，馎饦语月循环无极。大如钱，当复如月圆。呼儿语，若后五百岁，俾饱而元孙。
马
作者：龚自珍
朝代：清

八极曾陪穆满游，白云往事使人愁。最怜汗血名成后，老踞残刍立仗头。
驿鼓三首
作者：龚自珍
朝代：清

河灯驿鼓满天霜，小梦温黁乱客肠。夜久罗帱梅弄影，春寒银铫药生香。慈闱病减书频寄，稚子功闲日渐长。欲取离愁暂抛却，奈君针线在衣裳。钗满高楼灯满城，风花未免态纵横。长途借此销英气，侧调安能犯正声。绿鬓人嗤愁太早，黄金客怒散无名。吾生万事劳心意，嫁得狂奴孽已成。书来恳款见君贤，我欲收狂渐向禅。早被家常磨慧骨，莫因心病损华年。花看天上祈庸福，月堕怀中听幻缘。一卷金经香一炷，忏君自忏法无边。
驿鼓三首·其一
作者：龚自珍
朝代：清

河灯驿鼓满天霜，小梦温黁乱客肠。夜久罗帱梅弄影，春寒银铫药生香。慈闱病减书频寄，稚子功闲日渐长。欲取离愁暂抛却，奈君针线在衣裳。
驿鼓三首·其三
作者：龚自珍
朝代：清

书来恳款见君贤，我欲收狂渐向禅。早被家常磨慧骨，莫因心病损华年。花看天上祈庸福，月堕怀中听幻缘。一卷金经香一炷，忏君自忏法无边。
驿鼓三首·其二
作者：龚自珍
朝代：清

钗满高楼灯满城，风花未免态纵横。长途借此销英气，侧调安能犯正声。绿鬓人嗤愁太早，黄金客怒散无名。吾生万事劳心意，嫁得狂奴孽已成。
高阳台
作者：龚自珍
朝代：清

南国伤谗，西洲怨别，泪痕淹透重衾。一笛飞来，关山何处秋声。秋花绕帐瞢腾卧，醒来时、芳讯微闻。费猜寻，乍道向兰奴，气息氛氲。多愁公子新来瘦，也何曾狂醉，绝不闲吟。璧月三圆，江南消息沈沈。魂消心死都无法，有何人、来慰登临。劝西风，将就些些，莫便秋深。
高阳台
作者：龚自珍
朝代：清

嚼曲含香，吹笙聘月，华年心绪愔愔。十二重帘，重重阁住春阴。花魂蝶梦飞难度，倩何人、料理幽襟。问春人，知否园亭，啼遍流莺。生愁一点朝云散，把青梅细数，红豆闲吟。尚怯馀寒，争教负了香衾。痴鬟不放熏篝稳，坠猩红、半幅吴绫。启湘屏，多病心情，忘系花铃。
高阳台
作者：龚自珍
朝代：清

宫烛凄烟，庭梅妒月，扬州曾记元宵。几度相逢，云萍依旧飘萧。谢娘风格清寒甚，捧红丝、劝写无聊。尽孤他，明月楼台，夜夜吹箫。明知相约非相误，奈莺期不定，鸾镜终抛。万一重逢，墨痕留认鲛绡。青衫不渍清樽影，只模糊、红泪难销。且禁他，今夜江风，明夜江潮。
鬲溪梅令·猠潓
作者：龚自珍
朝代：清

林檎叶叶拂僧窗。闪青釭。墨菊如烟，淡与影儿双。吠星何处尨。梦中词笔小琤瑽。寄吴艭。欲剪芙蓉，生恐负兰茳。不曾轻涉江。
鬲溪梅令·羽陵春晚画册
作者：龚自珍
朝代：清

矮桃花压石玲珑。似巫峰。花底鞋儿花外、月如弓。入怀同不同。郁金裙褶晚来松。倦临风。莫把胭脂先染、玉笙红。制愁词思慵。
鹊桥仙
作者：龚自珍
朝代：清

文窗一碧，萧萧相倚，静袅茶烟一炷。箨龙昨夜叫秋空，似怨道、天寒如许。安排疏密，商量肥瘦，自斸苔痕辛苦。从今翠袖不孤清，特著个、红妆伴汝。
鹊桥仙
作者：龚自珍
朝代：清

飘零也定，清狂也定，莫是前生计左。才人老去例逃禅，问割到、慈恩真个。吟诗也要，从军也要，何处宗风香火。少年三五等闲看，算谁更、惊心似我。
鹊桥仙·秦淮有访
作者：龚自珍
朝代：清

昨朝相见，浑如不见，鹦鹉催妆无力。香消茶熟等多时，才镜槛、回廊一瞥。今朝不见，胜如重见，庭院暮寒时节。城闉灯火促归舟，露帘里、惨红裙褶。
鹊踏枝·漠漠春芜春不祝
作者：龚自珍
朝代：清

漠漠春芜春不祝
藤刺牵衣，碍却行人路。
偏是无情偏解舞，
蒙蒙扑面皆飞絮。
绣院深沉谁是主？
一朵孤花，墙角明如许！
莫怨无人来折取，
花开不合阳春暮。
鹊踏枝·过人家废园作
作者：龚自珍
朝代：清

漠漠春芜春不住。藤刺牵衣，碍却行人路。偏是无情偏解舞。濛濛扑面皆飞絮。绣院深沈谁是主。一朵孤花，墙角明如许。莫怨无人来折取。花开不合阳春暮。
鹊踏枝·过人家废园作
作者：龚自珍
朝代：清
体裁：词

漠漠春芜春不住。藤刺牵衣，碍却行人路。偏是无情偏解舞。蒙蒙扑面皆飞絮。
绣院深沉谁是主。一朵孤花，墙角明如许。莫怨无人来折取。花开不合阳春暮。
鹧鸪天頠躘塎煮《湖山旧雨轩图》
作者：龚自珍
朝代：清

双桨鸥波又一时。大堤秋柳梦中垂。关心我亦重来客，牢落黄金揖市儿。长铗怨，破箫词。两般合就鬓边丝。兔毫留住伤心影，输与杭州老画师。
黄犊谣一名佛前谣一名梦为儿谣
作者：龚自珍
朝代：清
体裁：古风

黄犊踯躅，不离母腹。踯躅何求，乃不如犊牛。昼则壮矣，夜梦儿时。岂不知归，为梦中儿。无闻于时，归亦汝怡。矧有闻于时，胡不知归。归实阻我，求佛其可。念佛梦醒，佛前涕零。佛香漠漠，愿梦中安乐。佛香亭亭，愿梦中人苦辛。苦辛恒同，乐亦无穷。噫嘻噫嘻，归苟乐矣。儿出辱矣，梦中人知之，佛知之夙矣。
齐天乐
作者：龚自珍
朝代：清

东涂西抹寻常有，精灵可怜如许。兜率天中，修罗海上，各是才人无数。魂兮记取。那半壁青山，我佣曾住。花月濛濛，魂来魂往定相遇。多君今世相仿，东南三百载，屈指吟侣。花叶书成，云萍影合，沟水无情流去。宾朋词赋。好换了青灯，戒钟悲鼓。翻遍华严，忏卿文字苦。
齐天乐
作者：龚自珍
朝代：清

相逢怕觅闲文字，替卿疗可春病。难道才人，风风雨雨，埋却半生幽恨。维摩消损。有如愿天花，泥人出定。一样中年，万千心绪待重整。天涯此楼休问，一番枯寂后，须画金粉。红烛填词，青绫拥被，春雨劝伊同听。参禅也肯。笑有限狂名，忏来易尽。两幅青山，两家吟料井。
金缕曲·和吴蘋香夫人
作者：龚自璋
朝代：清

海样韶光好。捲珠帘、艳阳天气，莺啼春晓。柳压红阑花映户，阆苑飞尘难到。羡清福、如君绝少。絮弱风狂都莫管，坐文窗、珍重如仙貌。休只是，替花恼。人生大抵怜同调。费几番、沉吟握管，挑灯起草。百幅涛笺挥翠翰，要与锦机斗巧。觉漱玉、当年才小。香梦欲成还唤起，听声声、花外啼娇鸟。云鬓乱，玉钗掉。
挽林天龄联
作者：龚薯人
朝代：清
体裁：联

生有自，死有归，在地为河岳，在天为日星，昔年弓剑攀髯，是典学旧臣，九京遗憾；志同方，行同术，重之以婚姻，申之以盟誓，去岁河梁握手，叹长江逝水，一派无情。
挽舒梦兰妻李湘弦联
作者：龚西原
朝代：清
体裁：联

仙去何之，烧鼎白云栖断壑；神伤已甚，著书黄叶冷空山。
二月望日西涧佥宪招饮
作者：龚諴
朝代：清

杏花满地春狼藉，獭髓鸾胶医不得。玉兰杨柳锁东风，绝世芳华更谁惜。低头客馆叹无聊，闷过春光五十朝。黄冈先生老好事，高斋置酒欢相招。酒徒嗜酒惭户小，饮未三升迷白皂。许髯汪叟但长吟，醒眼相看应绝倒。遇酒不饮负主人，遇春不醉还负春。酒徒平生愿无负，明朝却叩谁家门？
却寄
作者：龚諴
朝代：清

江东才人才厉锐，之子拔戟树一队。用师可进不可退，攻无坚城当者碎。扁舟曾梦浮吴淞，云帆高挂拂九峰，割鲜三泖鲈腮红。入门大笑四壁空，东头老屋陆士龙。
春日次韩耕云韵
作者：龚諴
朝代：清

万里休论野鹤心，东来聊复写幽襟。山中故旧苍松老，柳外人家画阁深。渺渺溪烟新雨后，离离春草旧城阴。风波满眼惊头白，破屋青灯一怅吟。
千秋峡坐风怀白香夫子
作者：龚鉽
朝代：清

潭空雨过默龙声，泉漱虹飞石磴明。涧水曲缘村外落，炊烟低傍树中生。重来拨草寻诗径，不坐逢人问峡名。记得千秋题句在，峰岩同忆桂林城。
晓行即事
作者：龚鉽
朝代：清

晓起船行杳霭间，濛濛几处橹声还。离家未惯多乡梦，对我有情惟好山。帆外园林随岸转，水边鸥鸟学人闲。蓬窗在在清吟足，乌榜红舷又一湾。
清江怀松甫先生
作者：龚鉽
朝代：清

春风满路送归艭，十里黄云夹小窗。记得韦郎佳句好，菜花香里过清江。
记爨使君碑十二韵
作者：龚鉽
朝代：清

第一滇南石，无双庆道碑。建宁传胄远，庸蜀定迁迟。四姓崇乡望，千柯振本支。绍班爰采尔，氏爨实因之。世擅龙骧号，身丁狼暴滋。南中仗磐石，天邑仰风仪。纯懿清明扇，英雄高略姿。昼游曾衣锦，寝疾遽骑箕。铭既空千古，珉应重一时。文章真汉晋，字体亦繇芝。我幸临模在，仍当奕祀垂。阮公犹保护，书派此宗师。
二泉书院
作者：龚锡纯
朝代：清

江陵于分宜，相去一问耳。分宜无不至，江陵亦诚鄙。但看郑乡校，书院曷可毁。毁之甚防川，天下纷然矣。朝野乃相持，岂复有国是。岿然鲁灵光，二泉九龙峙。文庄去已久，并移忠定祀。固赖贤守令，虚堂亦可委。清风吹竹林，清泉流不已。在下师文庄，在上侨可企。不闻古大臣，休休无他技。
游平山堂同华师道作
作者：龚锡纯
朝代：清

漫将仪礼质欧阳，稽首文章太守堂。门下曾苏开北宋，眼前桃李属东皇。卷帘山色江南好，刻竹歌声阁外长。只有醉翁能独醒，后生何处问津梁。
冬夜
作者：龚静仪
朝代：清

入室岩威冽，冬闺蜡炬残。香浮梅影瘦，云冻雁声寒。指冷抛棋久，愁多借酒宽。深宵清不寐，拈韵坐更阑。
晚眺
作者：龚静仪
朝代：清

野色苍茫欲暮天，几家茅屋起炊烟。日斜唤渡人声急，浅水芦花泊钓船。
渔人
作者：龚静仪
朝代：清

日斜风定数峰青，白鹭冲波掠翠萍。独倚垂杨竿不动，蓑衣飞上几蜻蜓。
七夕大雨
作者：龚静照
朝代：清

天也怜人负此辰，雨沈河影浸云茵。双星两地分南北，乌鹊填桥恐未真。匝岁离多泪已盈，化为甘雨溢花茵。纵生天上犹天忌，始信人间事有因。
七夕大雨·其一
作者：龚静照
朝代：清

天也怜人负此辰，雨沈河影浸云茵。双星两地分南北，乌鹊填桥恐未真。
七夕大雨·其二
作者：龚静照
朝代：清

匝岁离多泪已盈，化为甘雨溢花茵。纵生天上犹天忌，始信人间事有因。
满庭芳·春日苦雨
作者：龚静照
朝代：清

春昼淹淹，春愁脉脉，娇黄媚紫都非。韶华几许，九十半成违。风暖水纹如皱，凭栏处、漫浸芳菲。残梦醒，云迷雾锁，何处见馀晖。追思，曾玩赏，旧时情事，珠泪频挥。渐看看成病，减却香围。又是清明过也，空赢得、绿惨红稀。如萍燕，东西漂泊，不解认人归。
落花和韵
作者：龚静照
朝代：清

已觉烟消暮雨残，洛阳三月倩谁看。红香暖日流云散，青冢黄昏泣露寒。竞逐钿钗春未减，暗窥妆镜泪初乾。匆匆何似休归去，回首连天红雨漫。
赠周宝镫
作者：龚静照
朝代：清

药房新咏气如芬，柳絮名高自不群。握管独吟诗博士，画眉争识女参军。娇藏金屋音犹远，步出香尘意转殷。祇为天涯消息杳，几番愁摺石榴裙。
醉花阴
作者：龚静照
朝代：清

粉窖眠香红串泪。两眼凝秋水。被冷叠鸳鸯，有梦何曾，慰贴心头去。碧云冉冉黄花地。半晌披帷起。担受峭寒生，不奈虫吟，况续廉纤雨。